UK hantar kereta kebal ke Ukraine, Rusia beri amaran peningkatan konflik

(Anggota tentera Ukraine memandu kereta kebal berhampiran Kreminna, wilayah Lugansk, pada 12 Januari 2023/AFP)

LONDON, 15 Januari- Perdana Menteri Britain, Rishi Sunak berikrar untuk menyediakan 14 buah kereta kebal Challenger 2 kepada Ukraine.

Ini menjadikan ia negara Barat pertama yang membekalkan kereta kebal berat seperti yang diminta Kiev.Ikrar itu menyaksikan reaksi pantas dari Rusia yang memberi amaran tindakan itu hanya akan "meningkatkan" konflik."Membawa kereta kebal ke zon konflik, jauh daripada menutup permusuhan, hanya akan meningkatkan pertempuran, meningkatkan korban, termasuk dalam kalangan penduduk awam", kata Kedutaan Rusia di UK.Sunak berkata kereta kebal itu adalah tanda "cita-cita UK untuk meningkatkan sokongan kepada Ukraine", menurut panggilan telefon dengan Presiden Ukraine Volodymyr Zelensky.Sekutu Eropah Ukraine telah menghantar lebih daripada 300 kereta kebal Soviet moden ke Kiev sejak Rusia menyerang pada Februari tahun lalu.Namun, mereka setakat ini telah menangguhkan penghantaran kereta kebal buatan Barat yang telah berulang kali diminta oleh Ukraine bagi menentang pencerobohan Rusia.

Zelensky berterima kasih kepada UK di Twitter kerana membuat keputusan yang "bukan sahaja akan menguatkan tenteranya di medan perang, tetapi juga menghantar isyarat yang betul kepada rakan kongsi lain.Tentera Ukraine telah mengalami kehilangan yang besar dalam pertempuran Soledar dan Bakhmut dalam beberapa bulan kebelakangan ini dan Ukraine telah menyeru sekutu negara itu untuk memberikan lebih banyak sokongan.Jumaat lalu, Rusia berkata tenteranya berjaya merampas kawalan bandar Soledar di timur Ukraine dan mendakwa kemenangan pertamanya dalam beberapa bulan selepas kekecewan dalam medan perang. Bagaimanapun, Ukraine berkata pertempuran sengit masih berlangsung."Untuk memenangi perang ini, kami memerlukan lebih banyak peralatan ketenteraan, peralatan berat," kata ketua pejabat Presiden Ukraine, Andriy Yermak.Sementara itu, Menteri Luar Dmytro Kuleba memaklumkan bahawa beliau telah bercakap dengan Setiausaha Negara AS Antony Blinken dan "menekankan keperluan" untuk Ukraine menerima kereta kebal buatan Barat. UK juga akan menghantar kira-kira 30 AS90, senjata besar bergerak sendiri yang dikendalikan oleh lima penembak.Kereta kebal itu akan tiba di Ukraine dalam beberapa minggu akan datang, menurut kenyataan kedua dari Sunak di pejabat Downing Street.

Katanya, UK juga akan mula melatih Angkatan Bersenjata Ukraine untuk menggunakan kereta kebal dan senjata api dalam beberapa hari akan datang.“Memasuki tahun kedua pencerobahan dan serangan berterusan Rusia, Perdana Menteri, Sunak berdedikasi untuk memastikan Ukraine memenangi perang ini,” kata jurucakap Downing Street.Isu kereta kebal berat telah sekian lama menjadi isu penting untuk Kiev dan Ramai pakar melihat menyediakan Ukraine dengan kereta kebal moden adalah penting dalam meningkatkan keupayaannya untuk menang menentang Rusia.Dalam pada itu, Jerman amat teragak-agak untuk membekalkan kereta kebal berat.Jerman telah menghantar artileri mudah alih dan pertahanan udara yang kuat, bagaimanapun bimbang dengan peningkatan konflik dengan Moscow.Sunak komited untuk bekerjasama dengan rakan kongsi bagi memastikan Ukraine berada di tempat yang paling kukuh ke arah rundingan damai masa depan dari aspek kekuatan ketenteraan, ekonomi, diplomatik serta menjamin keamanan yang kukuh dan berkekalan", tambah kenyataan itu.Pengumuman Britain itu dibuat menjelang Mesyuarat Kumpulan Hubungan Pertahanan Ukraine minggu depan, yang menyelaras bekalan senjata ke Kiev, di Pangkalan Udara Ramstein, Jerman.-AFP


Laluan keretapi api bertingkat tidak digunakan di London akan diubah menjadi 'taman di langit'

LONDON, 15 Januari - London berada di landasan yang betul untuk mengubah laluan kereta api bertingkat yang tidak digunakan di tengah-tengah bandar itu menjadi 'taman di langit' mencontohi skim kejayaan serupa di Paris dan New York.Pegawai perancang tempatan bersedia untuk memberikan bahagian pertama Camden High line yang dinamakan sempena nama pendahulunya yang terkenal di Manhattan, minggu depan.

Ini mengikuti perancangan, reka bentuk dan pengumpulan dana selama setengah dekad oleh pakatan penduduk, perniagaan, ahli politik dan penderma untuk mengeluarkan projek tersebut."Kami berharap untuk membina sebuah taman yang menakjubkan di langit. Ia akan menjadi persekitaran yang menyenangkan dan indah untuk bergerak di antara bahagian-bahagian London yang sangat meriah ini," kata Ketua eksekutif Camden High Line, Simon Pitkeathley.Jejambat sepanjang 1.2 kilometer (0.75 batu) yang dibayangkan semula akhirnya akan menghubungkan Camden yang sibuk dengan daerah King's Cross yang telah diubah suai, mengubah koridor dedaunan yang terlalu besar bersebelahan dengan laluan kereta api yang masih aktif yang akan menjadi ruang hijau dan tarikan baharu.-AFP


Tentera Ukraine kekalkan kawalan di Soledar

(Tentera Ukraine melepaskan tembakan ketika serangan Rusia terhadap Ukraine di Soledar/REUTERS)

KIEV, 15 Januari- Tentera Ukraine masih berjuang untuk mengekalkan kawalan ke atas Soledar di wilayah Donetsk, timur Ukraine.Gabenor Donetsk, Pavlo Kyrylenko berkata situasi tersebut bercanggah dengan dakwaan Rusia bahawa tentera Moscow telah menawan bandar kecil tersebut.Katanya, keadaan di bandar itu "sukar" dan tentera Rusia sedang mara dari pelbagai arah. Tambahnya, ramai tentera Rusia telah terkorban, termasuk anggota tentera upahan, Wagner."Soledar kekal di bawah kawalan tentera kami, walaupun terdapat pertempuran di jalanan dan juga pertempuran di luar bandar kerana musuh cuba mara ke beberapa arah. Musuh menanggung kerugian yang besar," kata Kyrylenko menerusi video yang disiarkan di aplikasi Telegram.

(Serangan Rusia ke atas Ukraine, di Soledar, wilayah Donetsk/Foto fai/REUETRS)

Soledar merupakan sebuah bandar kecil perlombongan garam, telah menjadi tumpuan serangan Rusia selama beberapa hari.Reaksi Kyrylenko dibuat selepas Rusia berulang kali mengatakan bahawa tenteranya telah menguasai bandar itu. Pada masa sama, Ukraine telah berulang kali menafikan berkenaan pengambilalihan itu."Barisan hadapan sentiasa diserang dengan perintah tentera Ukraine bekerja untuk menstabilkan keadaan, mengurangkan kerugian dan memelihara nyawa anak lelaki kami", katanya.Kyrylenko memaklumkan kira-kira 550 penduduk masih tinggal di Soledar yang mempunyai populasi penduduk kira-kira 10,000 orang sebelum peperangan Rusia-Ukraine.Pakar ketenteraan berkata Soledar tidak mempunyai kepentingan strategik, namun mempunyai kepentingan politik, sebagai sebahagian daripada objektif Moscow untuk menawan wilayah Donetsk.-REUTERS


Lima termasuk ibu dan anak kecil terbunuh dalam serangan udara Myanmar

BANGKOK, 15 Januari - Seorang ibu dan anak kecil antara lima yang terbunuh dalam serangan udara tentera di timur Myanmar, kata kumpulan pemberontak etnik Karen dan kumpulan bantuan, semalam.Pergolakan di Myanmar terus berlaku sejak pemimpin kerajaan awam, Aung San Suu Kyi digulingkan dalam rampasan kuasa tentera hampir dua tahun lalu, menamatkan tempoh singkat demokrasi negara Asia Tenggara itu."Empat jet pejuang junta dilaporkan menggugurkan lapan bom di kampung di daerah Hpapun pada petang Khamis lalu dan mengorbankan lima orang," kata Kesatuan Kebangsaan Karen dalam satu kenyataan.Sementara itu, menurut kumpulan pemberontak etnik di Karen, empat yang lain turut dilaporkan cedera.

Sebahagian besar etnik itu mendiami timur Myanmar yang terletak berhampiran sempadan Thailand.Junta Myanmar telah dihubungi untuk mendapatkan komen tetapi tidak memberi sebarang maklum balas.Dalam pada itu, Kumpulan bantuan Kristian Free Burma Rangers berkata kakitangannya tiba di perkampungan Lay Wah di Hpapun beberapa jam selepas bom memusnahkan dua gereja dan sebuah sekolah."Beberapa penduduk telah kembali ke kampung dan mereka menunjukkan lima mangsa yang terbunuh."Seorang ibu dan anaknya yang dianggarkan berusia tiga tahun meninggal dunia di tempat kejadian," kata kumpulan itu dalam satu kenyataan.Seorang paderi Baptist dan seorang paderi Katolik adalah antara yang terkorban, kata kenyataan Free Burma Rangers.Menurut kumpulan itu, penduduk kampung melarikan diri ke dalam hutan sebelum serangan udara dan jumlah korban mungkin menjadi lebih tinggi sekiranya kanak-kanak masih berada di dalam kelas mereka."Kami melihat banyak rumah yang rosak dan bumbungnya musnah," katanya.Selain itu, Jurucakap Tentera Pembebasan Kebangsaan Karen memberitahu AFP, terdapat satu lagi serangan udara yang dilakukan Jumaat lalu."Kami akan terus melihat jenis insiden ini kerana kami tidak mempunyai sistem pertahanan udara," katanya.Lebih 2,700 orang awam terbunuh sejak tentera merampas kuasa pada Februari 2021, menurut kumpulan pemantau tempatan. -AFP


Kanak-kanak tujuh tahun kritikal insiden tembakan selepas pengebumian

LONDON, 15 Januari - Seorang kanak-kanak perempuan berusia tujuh tahun berada dalam keadaan kritikal dan lima lagi cedera dalam insiden disyaki tembakan sambil memandu pada satu majlis pengebumian di London, semalam."Insiden itu berlaku di sekitar sebuah gereja tatkala pengebumian sedang berlangsung. Siasatan awal mendapati tembakan dilepaskan dari kenderaan yang sedang bergerak yang kemudian meninggalkan tempat kejadian," kata Polis Met London dalam satu kenyataan.

Selain kanak-kanak perempuan berusia tujuh tahun itu, empat wanita dan seorang lagi kanak-kanak perempuan, 12 tahun cedera dalam kejadian berhampiran stesen kereta api Euston yang sibuk.Kanak-kanak perempuan yang lain dibenarkan keluar dari hospital selepas menerima rawatan kerana cedera ringan di kaki.Seorang wanita berusia 21 tahun juga berada di sebuah hospital pusat di London dan kecederaannya tidak mengancam nyawa.Tiga wanita yang cedera dalam kejadian berhampiran stesen kereta api Euston yang sibuk itu berusia 41, 48, dan 54 tahun."Sebarang insiden tembakan tidak boleh diterima, tetapi bagi berbilang orang, termasuk dua kanak-kanak yang cedera dalam tembakan pada pertengahan petang Sabtu adalah mengejutkan. “Siasatan ke atas serangan mengerikan ini sudah dijalankan dengan baik melibatkan pegawai tempatan dan detektif pakar,” kata Superintendan polis, Ed Wells.Seorang saksi memberitahu laman web berita MyLondon, tembakan berlaku ketika orang berkabung yang menghadiri pengebumian bersama ibu dan anak perempuan menyaksikan burung merpati dilepaskan selepas upacara itu.-AFP


Konflik Rusia-Ukraine: 12 orang maut dalam serangan di Dnipro

(Bangunan pangsapuri di Dnipro, Ukraine rosak teruk akibat serangan peluru berpandu Rusia /REUTERS)

DNIPRO/KIEV, 15 Januari- Sekurang-kurangnya 12 orang maut dalam serangan peluru berpandu Rusia ke atas sebuah pangsapuri sembilan tingkat di bandar Dnipro, Ukraine.Semalam Rusia bertindak melancarkan serangan terbaharu secara besar-besaran terhadap Ukraine termasuk infrastruktur tenaga di seluruh negara itu.Presiden Ukraine, Volodymyr Zelensky berkata jumlah mereka yang terkorban dalam serangan pangsapuri Dnipro mungkin meningkat. Beliau berkata tingkat dua hingga sembilan bahagian bangunan yang rosak itu telah runtuh.Sementara itu, Timbalan Ketua Pejabat Zelensky, Kyrylo Tymoshenko turut memaklumkan 37 orang telah diselamatkan dari bangunan itu dan seramai 64 orang mengalami kecederaan. Pasukan penyelamat bertungkus lumus sepanjang malam dalam cuaca sejuk selepas serangan di Dnipro. Menurut pihak berkuasa tempatan orang ramai masih hidup di bawah timbunan besar serpihan bangunan. "Mereka terus menghantar SMS," kata Timbalan Datuk Bandar Dnipro, Mikhailo Lysenko menerusi video di media sosial. "Kami menghentikan kerja kami sekarang dan berdiam seketika, kami mendengar orang menjerit dari bawah runtuhan", katanya.

(Pasukan penyelamat menjalankan operasi di lokasi serangan, sebuah pangsapuri di Dnipro, Ukraine/REUTERS)

Rusia turut melancarkan serangan terhadap infrastruktur kritikal di Kiev dan tempat-tempat lain. Menteri Tenaga Ukraine berkata hari-hari akan datang menjadi lebih sukar dengan ancaman kepada bekalan elektrik, bekalan air dan pemanas pada kemuncak musim sejuk.Dalam pada itu, Zelensky turut merayu kepada sekutu Baratnya untuk mendapatkan lebih banyak senjata bagi menamatkan keganasan Rusia dan serangan ke atas orang awam.Dalam ucapan video saban malam, beliau mengulangi pendirian Kiev bahawa satu-satunya cara untuk menamatkan perang adalah di medan perang."Apa yang diperlukan untuk ini? Jenis senjata yang dimiliki oleh rakan kongsi kami dalam simpanan dan yang diharapkan oleh pejuang kami. Seluruh dunia tahu apa dan bagaimana untuk menghentikan mereka yang menyebabkan kematian," katanya.Serangan pada Sabtu lalu, berlaku ketika kuasa Barat mempertimbangkan untuk menghantar kereta kebal tempur ke Kiev dan menjelangnya pertemuan sekutu Ukraine di Ramstein, Jerman pada Jumaat depan, di mana kerajaan akan mengumumkan ikrar terbaru mereka untuk memberi sokongan ketenteraan.Serangan peluru berpandu Rusia turut menyasarkan infrastruktur di Kharkiv di timur dan Lviv di barat. Zelensky berkata wilayah Kiev dan wilayah Kharkiv telah mengalami gangguan bekalan tenaga elektrik paling teruk.Sementara itu, Duta A.S. ke Ukraine, Bridget Brink dan sekutu Kiev yang lain mengutuk serangan Rusia hari Sabtu."Lebih banyak bantuan keselamatan akan datang untuk membantu Ukraine mempertahankan diri," kata Brink di Twitter.Presiden Maia Sandu dari Moldova, bekas negara Soviet di barat Ukraine, juga mengecam serangan itu yang menyebabkan serpihan peluru berpandu berselerak di dalam sempadan negara itu."Kami mengutuk sekeras-kerasnya serangan Rusia yang semakin hebat hari ini dan berdiri bersama mereka yang kehilangan orang tersayang di Dnipro dan seluruh Ukraine, kata Sandu.-REUTERS


Mesir umum penemuan makam diraja purba di Luxor

KAHERAH, 15 Januari - Pihak berkuasa Mesir mengumumkan penemuan makam diraja purba yang berusia kira-kira 3,500 tahun di Luxor.Makam itu telah digali oleh penyelidik Mesir dan British di tebing barat Sungai Nil di mana terletaknya Lembah Ratu dan Lembah Raja-raja yang terkenal.

"Elemen pertama yang ditemui setakat ini di dalam kubur itu seolah-olah menunjukkan bahawa ia bermula sejak dinasti ke-18" firaun Akhenaton dan Tutankhamun, kata ketua Majlis Tertinggi Antikuiti Mesir, Mostafa Waziri dalam satu kenyataan.Dinasti ke-18, sebahagian daripada tempoh sejarah Mesir yang dikenali sebagai Kerajaan Baru, berakhir pada 1292 SM dan dianggap antara tahun Mesir Purba yang paling makmur.Piers Litherland dari University of Cambridge, ketua misi penyelidikan British, berkata makam itu mungkin seorang isteri diraja atau puteri keturunan Thutmosid.Ahli arkeologi Mesir, Mohsen Kamel berkata bahagian dalam kubur itu berada 'dalam keadaan yang teruk'."Sebahagian daripadanya termasuk inskripsi telah dimusnahkan dalam banjir purba yang memenuhi ruang pengebumian dengan pasir dan sedimen batu kapur," kata Kamel.Mesir telah mendedahkan beberapa penemuan arkeologi besar dalam beberapa tahun kebelakangan ini, terutamanya di Nekropolis Saqqara di selatan ibu negara Kaherah.-AFP


Lebih 10,000 aktivis bantah pembesaran lombong arang batu

LUTZERATH, 15 Januari- Polis Jerman bertempur dengan aktivis alam sekitar selepas mereka membantah pembesaran lombong arang batu di sini pada Sabtu.Menurut jurucakap polis, kesemua mereka enggan meninggalkan kawasan dikepung itu."Polis terpaksa menggunakan meriam air terhadap penunjuk perasaan yang menggunakan kekerasan. Kesemua mereka mula beredar pada waktu petang," katanya ketika ditemui pemberita di sini.Tambahnya, lebih 10,000 penunjuk perasaan mengambil bahagian membantah pembesaran lombong terbabit.Sementara itu, penganjur, Birte Schramm mendakwa berpuluh-puluh aktivis telah cedera disebabkan meriam air dan gigitan anjing polis.Tambah Schramm, terdapat juga aktivis yang cedera selepas dipukul polis.Seorang aktivis Sweden, Greta Thunberg turut hadir di dusun berkenaan dan mengutuk tindakan terbabit.


Jepun ikrar pulihkan kembali hubungan dengan Korea Selatan

WASHINGTON, 15 Januari - Jepun berikrar akan memulihkan kembali hubungan masa depannya dengan Korea Selatan.Perdana Menteri Jepun, Fumio Kishida berkata kerajaan pimpinannya optimis untuk menyelesaikan pertikaian lama berkaitan buruh paksa ketika zaman perang.

Kishida berkata beliau dan Presiden Korea Selatan, Yoon Suk-yeol komited untuk segera menyelesaikan sebarang isu yang masih berbangkit."Kami mahu memulihkan hubungan dua hala kepada keadaan yang lebih sihat dan berkembang," kata Kishida pada sidang akhbar semasa lawatannya ke Washington.Yoon sejak menang tipis dalam pilihan raya tahun lepas telah berusaha untuk memperbaiki hubungan dengan Jepun.

Terdahulu, dalam pertemuan bersama Presiden Joe Biden, Kishida menyuarakan kebimbangannya terhadap tahap keselamatan di Asia Timur, ketika ini.Ini berikutan sikap China dan Korea Utara yang didakwa suka mencetuskan provokasi.Keadaan itu katanya boleh meningkatkan ketegangan di Asia Timur seterusnya cenderung mencetuskan konflik lebih besar seperti terjadi di Ukraine.Jelasnya, keadaan di Jepun juga menjadi semakin teruk dengan percubaan unilateral Beijing untuk mengubah status quo secara paksa di Laut China Timur dan Laut China Selatan.Selain pengaktifan aktiviti nuklear dan peluru berpandu oleh Pyongyang.-AFP


Korea Utara bidas ketua PBB berhubung kritikan program nuklear

SEOUL, 15 Januari - Korea Utara semalam membidas Setiausaha Agung Pertubuhan Bangsa Bersatu (PBB), Antonio Guterres berhubung kenyataan terbarunya mengenai program nuklear Pyongyang yang dikatakan sebagai 'bahaya yang jelas dan akan datang'.Ketegangan tentera di semenanjung Korea meningkat mendadak tahun lalu apabila Korea Utara menjalankan ujian senjata hampir setiap bulan, termasuk menembak peluru berpandu balistik antara benua (ICBM) yang paling canggih.Pemimpin Korea Utara, Kim Jong Un juga baru-baru ini menggesa supaya peningkatan 'pesat atau eksponen' dalam senjata nuklear Pyongyang dan ICBM baharu untuk menentang apa yang disifatkan sebagai permusuhan Amerika Syarikat (AS) dan Korea Selatan.Khamis lalu, Guterres memberitahu Majlis Keselamatan Pertubuhan Bangsa Bersatu (UNSC), bahawa tanggungjawab berada di Pyongyang bertujuan menyambung semula rundingan yang gagal pada 2019 apabila rundingan nuklear antara Jong Un dan presiden AS, Donald Trump ketika itu gagal di Hanoi.

"Program senjata nuklear yang menyalahi undang-undang yang sedang dijalankan oleh Republik Demokratik Rakyat Korea adalah bahaya yang jelas dan hadir, mendorong risiko dan ketegangan geopolitik ke tahap yang lebih tinggi," kata Guterres pada mesyuarat Majlis Keselamatan mengenai kedaulatan undang-undang yang dipengerusikan oleh menteri luar Jepun Yoshimasa Hayashi.Sementara itu, Pyongyang menerusi satu kenyataan lewat semalam mendakwa Guterres mempunyai 'pilih kasih yang tipikal' dan melakukan tindakan berbahaya yang memusnahkan kepercayaan masyarakat dunia terhadap PBB.Kenyataan itu yang dikaitkan dengan Jo Chol Su, seorang pegawai kanan di Kementerian Luar Pyongyang juga berkata Guterres mengabaikan 'pembinaan senjata melulu' oleh AS yang sentiasa membawa pelbagai cara serangan nuklear ke semenanjung Korea dan rantau terbabit.Chol Su juga mendakwa Jepun 'tiada moral dan kelayakan undang-undang' untuk menjadi sebahagian daripada UNSC kerana zaman perang dan penjajahan lampaunya.Kenyataan Pyongyang yang disiarkan oleh Agensi Berita Pusat Korea, mengulangi bahawa Korea Utara tidak akan pernah berputus asa terhadap senjata nuklearnya.Ini berlaku selepas Presiden AS, Joe Biden dan Perdana Menteri Jepun, Fumio Kishida menggembar-gemburkan postur tentera Tokyo yang dipertingkatkan semasa rundingan di Rumah Putih, Jumaat lalu.Jepun pada Disember mengulangi ikrar strategi pertahanannya menyatakan akan meningkatkan perbelanjaan kepada dua peratus daripada Keluaran Dalam Negara Kasar (KDNK) menjelang 2027, menambah lebih banyak keupayaan dalam menghadapi peningkatan China dan Korea Utara yang tidak dapat diramalkan.Jong Un mengisytiharkan Korea Utara sebagai negara nuklear yang 'tidak dapat dipulihkan' pada September tahun lalu.-AFP


Lima maut dalam serangan Rusia di Dnipro

DNIPRO, 15 Januari-Serangan terhadap sebuah pangsapuri di bandar Dnipro, timur Ukraine, meragut sekurang-kurangnya lima nyawa dan mencederakan 39 yang lain. Gabenor Dnipropetrovsk, Valentyn Reznichenko berkata demikian dalam mesej menerusi TelegramBeliau turut menyiarkan gambar blok pangsapuri yang runtuh.Peluru berpandu Rusia yang membedil Dnipro mencederakan tujuh kanak-kanak. Seorang daripadanya cedera parah.Peluru berpandu itu membedil pintu masuk bangunan sembilan tingkat, sehingga beberapa tingkat runtuh. Presiden Ukraine, Volodymyr Zelensky menerusi kenyataan di media sosialnya menegaskan, dunia perlu menghentikan kejahatan tersebut.


Rekodkan kematian hampir 60,000 dalam tempoh sebulan, China diminta WHO sediakan data COVID-19

BEIJING, 15 Januari-Pertubuhan Kesihatan Sedunia (WHO) menyeru China supaya menyediakan lebih banyak data mengenai situasi Covid-19, selepas Beijing melaporkan hampir 60,000 kematian berkaitan Covid-19 di dalam tempoh lebih sebulan.Ketua pengarah WHO, Tedros Adhanom Ghebreyesus membuat permintaan itu dalam perbualan dengan pengarah Suruhanjaya Kesihatan Kebangsaan China, Ma Xiaowei.Kenyataan WHO penyebut, beliau sekali lagi menegaskan, China perlu memberi kerjasama yang lebih baik dan telus. Kerajaan China didakwa kurang melaporkan jumlah kematian sejak meninggalkan dasar sifar-Covid-19.Hanya berpuluh-puluh kematian direkodkan secara rasmi pada Disember. Namun, seorang pegawai Suruhanjaya Kesihatan Kebangsaan mengesahkan, China merekodkan 59,938 kematian berkaitan Covid-19 antara 8 Disember hingga 12 Januari.Angka itu hanya merujuk kematian di hospital, dengan jumlah keseluruhan mungkin lebih tinggi.Kenyataan WHO juga menyebut, ia sedang "menganalisis maklumat tersebut bagi membolehkan pemahaman yang lebih baik tentang situasi epidemiologi dan kesan gelombang itu di China.WHO turut meminta agar maklumat terperinci terus dikongsi dengan organisasi serta orang ramai. Dalam masa sama, WHO mengambil maklum terhadap usaha pihak berkuasa China untuk meningkatkan penjagaan klinikal di semua peringkat, termasuk penjagaan kritikal.


Beijing dipenuhi hiasan, cahaya menjelang Festival Musim Bunga

BEIJING, 14 Januari- Ibu kota China, Beijing dipenuhi hiasan dan cahaya di sepanjang jalan menjelang Festival Musim Bunga, kira-kira seminggu lagi.Pengarah Pejabat Pengiklanan Suruhanjaya Pengurusan Bandar Beijing Nan Bin berkata pihaknya menggunakan unsur-unsur ais, budaya dan teknologi bagi landskap tiga dimensi untuk festival tersebut.“Pihak kami juga menyediakan kemudahan landskap dan hiasan berunsurkan zodiak, bendera berwarna-warni, tanglung, ais dan salji di jalan-jalan utama Beijing. Ini termasuk kawasan-kawasan tumpuan penduduk seperti taman, pintu masuk bangunan dan tempat sukan, sekali gus mempromosikan Sukan Olimpik Musim Sejuk Beijing," katanya di sini.Bin berkata pihaknya juga menggunakan pelbagai teknologi seperti 5G untuk dipersembahkan kepada pengunjung.Tambahnya, Pusat Pengurusan Pencahayaan Bandar Beijing memulakan projek pada 6 Januari dan memasang lebih 1,000 set tanglung dan lampu dalam masa enam hari sahaja.- REUTERS


Pembangkang desak PM Greece adakan pilihan raya segera

ATHENS, 16 Januari- Greece akan mengadakan pilihan raya umum pada separuh pertama tahun ini.Perdana Menteri Greece, Kyriakos Mitsotakis menolak gesaan parti pembangkang untuk mengadakan pilihan raya segera."Pilihan raya akan berlangsung pada musim bunga atau bila-bila masa yang kami mahukan," katanya kepada pemberita di sini.Menurut sumber kerajaan, pilihan raya yang dijadualkan pada Jun akan berlangsung selepas April.Parti pembangkang mendesak peletakan jawatan perdana menteri dan mendapatkan penjelasan berhubung skandal pengintipan yang didakwa menyasarkan ahli politik, wartawan dan pemimpin perniagaan.- AFP


(Zheng Yanxiong telah dilantik sebagai wakil tertinggi China di bandar itu/AFP)

HONG KONG, 14 Januari- Pengarah Pejabat Keselamatan Negara, Zheng Yanxiong yang terkenal dengan pendekatan tegasnya terhadap penunjuk perasaan ketika bantahan di Guangdong pada 2011 dilantik sebagai wakil tertinggi China di Hong Kong.Majlis Negara melantik Zheng, 59, untuk mengetuai Pejabat Perhubungan kerajaan pusat di Hong Kong berkuat kuasa serta-merta, menggantikan Luo Huining.Langkah itu dilihat sebagai usaha Beijing mengetatkan cengkamannya di Hong Kong sejak bantahan demokrasi 2019.Zheng mengetuai agensi keselamatan negara Hong Kong sejak penubuhannya pada 2020, apabila Beijing mengenakan undang-undang keselamatan negara yang menyeluruh terhadap habbkewangan selepas siri demonstrasi besar-besaran yang kebanyakannya bertukar ganas.Agensi bawah Zheng menyelia pelaksanaan undang-undang keselamatan, yang sejak itu digunakan untuk mendakwa berpuluh-puluh aktivis.Ketua Eksekutif Hong Kong, John Lee mengalu-alukan pelantikan itu dan berkata Zheng "menyelaraskan, menyelia dan membimbing" Hong Kong dalam menjaga keselamatan negara.Perlembagaan mini yang dirangka untuk penyerahan bandar itu dari Britain kepada China pada 1997 melarang pegawai tanah besar daripada campur tangan dalam urusan harian Hong Kong.Bagaimanapun, Pejabat Perhubungan telah menjadi lebih lantang dan berpengaruh apabila Beijing membentuk semula Hong Kong dalam imej autoritariannya sendiri. -AFP

(Zheng Yanxiong dilantik wakil tertinggi China di Hong Kong/REUTERS)


Hubungan dibina China, Guyana meliputi semua aspek

GUYANA, 14 Januari- Hubungan yang dibina China dan Guyana meliputi semua aspek.Ketika ditemu bual Rangkaian Televisyen Global China (CGTN), Presiden Guyana Irfaan Ali berkata hubungan Guyana dengan China itu menjurus kepada pertumbuhan dan pembangunan kedua-dua negara."Kami sentiasa menghargai keputusan untuk menyatukan kedua-dua negara melalui saluran diplomatik. Kami sentiasa berkongsi dan mempunyai banyak persamaan dalam membangunkan negara," katanya.China adalah rakan pembangunan penting untuk Guyana.Beliau mengatakan ketersediaan mengukuhkan hubungan bagi meningkatkan pembangunan kedua-dua negara.Orang berketurunan Cina adalah antara enam kumpulan etnik di Guyana. Presiden Guyana menegaskan bahawa masyarakat Cina tempatan memainkan peranan penting dalam pembangunan negaranya. - REUTERS


Dua lagi warga Palestin terkorban di Tebing Barat

RAMALLAH, 14 Januari- Dua rakyat Palestin terbunuh pada Sabtu semasa serbuan tentera Israel di Tebing Barat.Menurut Kementerian Kesihatan Palestin, dua pemuda itu ditembak mati semasa serangan ke atas Kampung Jaba di utara Tebing Barat."Mereka yang terbunuh dikenali sebagai Ezzedine Bassem Hamamra, 24 tahun dan Amjad Adnan Khaliliya, 23 tahun" katanya menerusi kenyataan.Maklumat lanjut mengenai keadaan kedua-dua mangsa tidak didedahkan.Terdahulu, seorang warga Palestin dikenali Yazen Samer Jaabari, 19 tahun maut awal bulan ini akibat ditembak tentera haram itu.Kematian terbaharu itu menjadikan 12 orang warga Palestin terbunuh tahun ini di Tebing Barat. - AFP


Paras air di Tasik Cachuma kembali normal

SANTA BARBARA, 14 Januari- Kemarau berterusan menyebabkan paras air di Tasik Cachuma di sini hampir kering.Namun ia kembali normal selepas hujan turun dengan lebat sejak akhir-akhir ini.Jurucakap Kerja Raya Daerah Santa Barbara Lael Wageneck berkata paras air di tasik tersebut telah mencapai kapasiti penuh."Paras air Tasik Cachuma telah berada pada tahap 100 peratus. Minggu lalu tasik berkenaan mencapai paras 33 peratus," katanya kepada wartawan REUTERS di sini.Wageneck berkata pihaknya sentiasa memantau tasik tumpuan itu dari masa ke masa.Sehingga kini, Tasik Cachuma membekalkan air bersih kepada beribu-ribu penduduk sekitar termasuk Modesto dan Goletta.Ketika musim panas, tasik berkenaan sering menjadi tempat orang ramai berkumpul dan melakukan aktiviti seperti berkhemah, berkayak, memancing dan menaiki bot. - REUTERS


'DJ paling lama di dunia' meninggal dunia pada usia 98 tahun

(Reinaldo Maria Cordeiro, yang dikenali oleh peminat sebagai "Uncle Ray"/AFP)

HONG KONG, 14 Januari- Pengacara radio Hong Kong yang digelar "DJ paling lama di dunia" oleh Guinness World Records meninggal dunia pada usia 98 tahun selepas lebih tujuh dekad ke udara.Reinaldo Maria Cordeiro, yang dikenali oleh peminat sebagai "Uncle Ray", dikenang sebagai "kuasa industri" yang memulakan kerjaya ramai pemuzik tempatan dan memperkenalkan trend pop kepada generasi peminat Hong Kong dalam rancangan radionya yang telah lama bersiaran.Sepanjang kerjayanya, dia menemu bual banyak ikon pop termasuk The Beatles, the Bee Gees, Ella Fitzgerald dan Frank Sinatra.Cordeiro meninggal dunia di Hong Kong dikelilingi keluarga dan rakan-rakan, yang menyanyikan "You'll Never Walk Alone" sebagai perpisahan, kata jawatankuasa yang menganjurkan pengebumiannya.DJ veteran itu adalah "tokoh terkenal dalam budaya popular Hong Kong" yang membuat "sumbangan besar kepada persada muzik Hong Kong", kata Menteri Kebudayaan, Kevin Yeung.Dilahirkan di Hong Kong pada tahun 1924, Cordeiro ialah anak kelima daripada enam anak dalam keluarga yang berasal daripada imigran Portugis.Dia bekerja sebagai warden penjara dan kerani bank sebelum beralih kepada muzik dengan mengendalikan rancangan pertamanya "Progressive Jazz" di Radio Rediffusion pada tahun 1949.Cordeiro menjadi terkenal pada tahun 1960-an menerusi rancangan "mudah didengar" untuk penyiar awam Hong Kong RTHK yang menjadi popular dalam kalangan remaja.Program larut malam "All The Way With Ray" dilancarkan pada tahun 1970 dan menjadi rancangan radio paling lama disiarkan di stesen itu.Dia dinamakan "DJ paling tahan lama di dunia" oleh Guinness World Records pada tahun 2000.Cordeiro yang bersara pada 2021, memberitahu RTHK bahawa "Saya mempunyai yang terbaik dalam hidup dan saya mempunyai semua yang saya mahu, semua yang saya mahu lakukan".Dia dilaporkan mengalami masalah jantung sejak sedekad lalu dan dimasukkan ke hospital Januari lalu selepas diserang angin ahmar. -AFP


Kishida ikrar modenkan angkatan pertahanan Jepun

(Joe Biden dan Fumio Kishida membincangkan peningkatan perbelanjaan pertahanan Jepun di Pejabat Oval/AFP)

WASHINGTON, 14 Januari- Perdana Menteri Jepun, Fumio Kishida berikrar akan memodenkan angkatan pertahanan negara matahari terbit itu.Beliau meletakkan strategi pertahanannya sebagai titik perubahan bersejarah dalam pakatan AS-Jepun, setaraf dengan perjanjian pertahanan bersama pada 1960."Keagresifan Rusia terhadap Ukraine telah menandakan berakhirnya dunia pasca-Perang Dingin," kata Kishida di Sekolah Pengajian Antarabangsa Lanjutan Universiti Johns Hopkins di sini."Jika kita membiarkan perubahan unilateral dalam status quo dengan kekerasan ini tidak dicabar, ia akan berlaku di tempat lain di dunia, termasuk Asia," kata Kishida.Terdahulu, beliau menghadiri mesyuarat bersama Presiden Amerika Syarikat, Joe Biden di White House.Jepun menyertai kuasa Barat dalam mengenakan sekatan terhadap Rusia dan memberi bantuan kemanusiaan kepada Ukraine sejak Presiden Vladimir Putin melancarkan operasi ketenteraan khas pada Februari 2022.Sementara itu Biden memuji pengumuman kerajaan Jepun bulan lalu bahawa ia akan menggandakan perbelanjaan pertahanan dalam tempoh lima tahun akan datang dan membangunkan keupayaan baharu."Biar saya jelaskan: Amerika Syarikat sepenuhnya, secara menyeluruh, komited sepenuhnya kepada perikatan dan lebih penting lagi kepada pertahanan Jepun," kata Biden. -AFP

(Joe Biden berjabat tangan dengan Fumio Kishida semasa mesyuarat dua hala di Pejabat Oval di White House,Washington/AFP)


Satu lagi ribut melanda, amaran banjir buruk dikeluarkan di California

(Sebuah kereta yang ditenggelami air berhampiran ladang anggur selepas ribut musim sejuk di Forestville, California/REUTERS)

LOS ANGELES, 14 Januari- Banjir dahsyat boleh melanda beberapa bahagian California hujung minggu ini, apabila ribut kelapan berturut-turut melanda daratan yang sudah terlalu berair untuk menyerap hujan.Negeri Amerika Syarikat yang paling ramai penduduk itu telah dilanda hujan lebat yang hampir mencatat rekod dalam tempoh tiga minggu sehingga menyebabkan banjir, tanah runtuh dan gangguan bekalan elektrik yang meluas.Sekurang-kurangnya 19 orang setakat ini diketahui meninggal dunia ketika masyarakat bergelut untuk menghadapi banjir berterusan.Semalam satu lagi ribut melanda dan Semenanjung Monterey diramalkan mungkin terputus hubungan darat manakala seluruh bandar Salinas dengan 160,000 penduduk dinaiki air."Seluruh Lembah Salinas yang lebih rendah akan mengalami banjir besar," kata Perkhidmatan Cuaca Kebangsaan."Seluruh bandar Salinas dalam bahaya banjir. Kebanyakan kawasan sekitar Castroville akan banjir. Semua jalan berhampiran Sungai Salinas akan dinaiki air dan tidak dapat dilalui."90,000 ekar atau lebih tanah pertanian akan mengalami banjir yang membawa bencana," menurut amaran yang dikeluarkan. -AFP

(Pandangan udara, peralatan pertanian ditenggelami air banjir selepas Sungai Salinas melimpahi di Salinas, California/AFP)


Lima maut, 13 cedera dirempuh kereta di Guangzhou

GUANGZHOU, 14 Januari- Sekurang-kurangnya lima maut manakala 13 yang lain cedera apabila sebuah kereta merempuh pejalan kaki yang sedang melintas jalan.Tragedi berlaku ketika waktu puncak pada pukul 5.25 petang di sebuah persimpangan di Guangzhou, Rabu lalu.Video yang tular di media sosial menunjukkan sebuah kenderaan utiliti sukan (SUV) hitam merempuh pejalan kaki di dua lintasan berasingan di Tiyu East Road dan Tianhe Road.

(Beberapa mangsa terbaring di atas jalan raya selepas dirempuh sebuah kenderaan ketika mereka sedang melintas jalan / Foto REUTERS)

Saksi berkata, suspek dilihat sengaja memandu keretanya merempuh ke arah pejalan kaki tersebut.Dia turut berhenti untuk berpatah balik dan terus memandu ke arah pejalan kaki lain.Suspek kemudian memberhentikan keretanya di tepi jalan dan melemparkan wang kertas 100 yuan ke udara.Suspek yang dikenali sebagai Wen berusia 22 tahun itu cuba melarikan diri, namun berjaya ditahan polis.Siasatan berhubung kejadian itu sedang dijalankan.-REUTERS


COVID-19: Jerman tamatkan pemakaian pelitup muka lebih awal

(Papan tanda memaklumkan orang ramai untuk memakai peliup muka dalam kereta api dan bas di Munich/AFP)

BERLIN, 13 Januari- Jerman akan menamatkan keperluan memakai pelitup muka di dalam kereta api dan bas jarak jauh mulai 2 Februari. ketika wabak koronavirus melonggarkan cengkamannya ke atas negara itu, pihak berkuasa mengumumkan pada hari Jumaat.Menteri Kesihatan, Karl Lauterbach mengumumkan perkara itu selepas berunding dengan menteri dari 16 negeri persekutuan Jerman, dengan mengatakan "situasi jangkitan telah stabil."Orang ramai bagaimanapun digalakkan agar terus memakai pelitup muka secara sukarela atas tanggungjawab peribadi sambil menambah, virus itu tidak boleh dianggap remeh.Beberapa faktor menyumbang kepada perubahan dasar itu, kata Lauterbach, termasuk tahap imuniti yang lebih tinggi dalam kalangan orang ramai dan pengurangan kemungkinan mutasi baharu."Keadaan di hospital adalah tegang tetapi terkawal," kata Lauterbach.Perintah memakai pelitup muka yang telah dilaksanakan sejak peringkat awal pandemik, sebelum ini dijadualkan tamat pada 7 April. -AFP

(Orang ramai bagaimanapun digalakkan agar terus memakai pelitup muka secara sukarela atas tanggungjawab peribadi/AFP)


Rempuhan Itaewon: Siasatan selesai, 23 pegawai Korea Selatan dirujuk untuk pendakwaan

SEOUL, 13 Januari- Polis Korea Selatan telah menyelesaikan siasatan yang mengambil masa berbulan-bulan pada Jumaat mengenai rempuhan orang ramai yang membawa maut di kejiranan Itaewon, ibu kota Seoul tahun lepas, dengan 23 pegawai kerajaan dirujuk kepada pihak pendakwaan atas kecuaian profesional yang membawa maut serta pertuduhan lain.Pasukan penyiasat khas polis merumuskan rempuhan orang ramai itu merupakan bencana "buatan manusia" disebabkan kegagalan pihak berkuasa untuk mengambil langkah pencegahan bencana dan bertindak balas segera terhadap situasi kecemasan, lapor Yonhap.Rempuhan itu membunuh 159 orang, kebanyakannya wanita berumur 20-an, di lorong sempit dan bercerun pada 29 Oktober ketika orang ramai memenuhi laluan itu. Kira-kira 100,000 orang berkumpul di kawasan hiburan malam itu untuk sambutan Halloween.Pasukan penyiasat yang terdiri daripada 501 pegawai mula beroperasi pada 1 Nov dan menyiasat pejabat daerah dan polis, bomba dan agensi berkaitan lain di Yongsan, yang mentadbir Itaewon, untuk mengetahui punca tragedi maut itu.Pasukan penyiasat merumuskan bahawa tiada tindakan menyelamat kecemasan atau kawalan bencana yang sewajarnya diambil oleh setiap agensi mengikut garis panduan yang berkaitan untuk situasi kecemasan, yang membawa kepada angka kematian yang tinggi.

(Rempuhan itu membunuh 159 orang, kebanyakannya wanita berumur 20-an, di lorong sempit dan bercerun pada 29 Oktober ketika orang ramai memenuhi laluan itu/REUTERS)

Antara yang dirujuk kepada pihak pendakwaan dan ditahan ialah ketua pejabat daerah Yongsan Park Hee-young dan bekas ketua Balai Polis Yongsan Lee Im-jae, kedua-duanya atas tuduhan kecuaian profesional yang mengakibatkan kematian.Empat lagi polis dan pegawai daerah Yongsan yang turut dirujuk kepada pihak pendakwaan dan ditahan termasuk bekas pegawai Agensi Polis Metropolitan Seoul (SMPA) yang didakwa memadam laporan dalaman yang memberi amaran tentang kesesakan Halloween dan kemungkinan kemalangan.Ketua SMPA Kim Kwang-ho, dua lagi pegawai SMPA yang bertanggungjawab dalam pemantauan kecemasan, ketua Balai Bomba Yongsan Choi Seong-beom, ketua pusat kesihatan masyarakat Yongsan dan ketua Stesen Kereta Api Bawah Tanah Itaewon turut dirujuk kepada pihak pendakwaan atas kecuaian profesional yang membawa maut atau pertuduhan lain yang berkaitan.Berikutan pemindahan kes itu, pendakwa raya dijangka menjalankan siasatan lanjut untuk memutuskan sama ada mereka akan dibicarakan.Sementara itu, pasukan penyiasat polis memutuskan untuk tidak menahan mana-mana pegawai kementerian dalam negeri, kerajaan bandar Seoul atau agensi polis kebangsaan memandangkan mereka tidak bertanggungjawab untuk tugas kawalan orang ramai. -BERNAMA


Pensyarah di Britain lancar mogok tuntut kenaikan gaji

LONDON, 13 Januari- Lebih 70,000 kakitangan di 150 universiti di seluruh Britain akan melancarkan mogok selama 18 hari antara Februari dan Mac dalam pertikaian membabitkan gaji, syarat dan pencen, lapor Agensi Akhbar Jerman (dpa).Kesatuan Universiti dan Kolej (UCU) berkata, tarikh sebenar mogok itu akan diputuskan minggu depan.Kesatuan itu juga akan menjalankan undian semula kakitangan di semua 150 universiti untuk memperbaharui mandatnya dan membenarkan tindakan perindustrian diadakan pada 2023, termasuk pemulauan penandaan dan penilaian mulai April, melainkan pertikaian itu diselesaikan.UCU berkata "masa semakin suntuk" untuk pentadbir universiti mengelak gangguan meluas tahun ini.Setiausaha Agung UCU Jo Grady berkata: "Hari ini kesatuan kita bersatu untuk menyokong program tindakan mogok yang belum pernah berlaku sebelum ini."Masa semakin suntuk untuk sektor itu mencapai perjanjian atau berhadapan gangguan secara menyeluruh di sepanjang musim bunga.Kesatuan itu menuntut kenaikan gaji yang bersesuaian bagi menangani krisis kos sara hidup serta tindakan untuk menamatkan kontrak "tidak tiada jaminan".

(Lebih 70,000 kakitangan di 150 universiti di seluruh Britain melancarkan mogok pertikaian membabitkan gaji, syarat dan pencen/REUTERS)

Kesatuan itu berkata Persatuan Majikan Universiti dan Kolej (UCEA), yang mewakili majikan universiti, menawarkan gaji antara 4 peratus dan 5 peratus kepada UCU pada Rabu yang menurut kesatuan itu sebagai tidak mencukupi."Kakitangan universiti mendedikasikan hidup mereka untuk pendidikan dan mereka mahu kembali bekerja, namun ia hanya akan berlaku jika naib canselor universiti menggunakan kekayaan besar sektor itu untuk menangani lebih sedekad kejatuhan gaji, amalan pekerjaan tidak selamat yang berleluasa dan pencen yang rendah. Pilihan di tangan mereka.”- BERNAMA


Gaji CEO Apple dipotong 40 peratus tahun ini

CUPERTINO (California), 13 Januari- Gergasi teknologi Apple memotong ganjaran ketua eksekutifnya, Tim Cook lebih 40 peratus berdasarkan panduan pelabur selain atas permintaan Cook sendiri.Dalam pendedahan kawal selia syarikat itu yang difailkan pada Khamis, sasaran pampasan Cook akan dikurangkan kepada AS$49 juta pada 2023 berbanding AS$84 juta pada 2022, lapor Agensi Akhbar Jerman (dpa).Antara perubahan lain, peratusan unit saham yang diberikan kepada Cook yang terikat kepada prestasi Apple akan meningkat kepada 75 peratus pada 2023 berbanding 50 peratus selain untuk tahun-tahun akan datang, kata syarikat itu.Pada 2022, Cook menerima ganjaran berjumlah AS$99.42 juta termasuk gaji pokok, geran saham dan insentif berbanding AS$98.73 juta yang diterimanya pada 2021 dan AS$14.77 juta pada 2020.

Jumlah pampasan yang diterima Cook pada 2022 meliputi AS$3 juta gaji pokok, AS$82.99 juta pemberian saham, ganjaran pelan insentif bukan ekuiti sebanyak AS$12 juta dan pampasan lain sebanyak AS$1.43 juta. - BERNAMA


Jepun rancang lepas air terawat loji nuklear Fukushima

TOKYO, 13 Januari- Jepun merancang melepaskan lebih sejuta tan air terawat dari loji tenaga nuklear Fukushima ke laut pada tahun ini, kata jurucakap tertinggi kerajaan.Ketua Setiausaha Kabinet, Hirokazu Matsuno berkata, pelan itu disahkan oleh Agensi Tenaga Atom Antarabangsa (IAEA)."Bagaimanapun kerajaan akan menunggu 'aporan komprehensif oleh badan pemantau Pertubuhan Bangsa-Bangsa Bersatu (PBB) sebelum dibebaskan ke laut."Kami menjangkakan masa pelepasan akan berlaku pada musim bunga atau panas tahun ini selepas kemudahan telah siap dan diuji serta laporan komprehensif dikeluarkan IAEA."Kerajaan akan berusaha sedaya upaya memastikan keselamatan dan mengambil langkah pencegahan terhadap khabar angin mengenainya," katanya.Komen tersebut merujuk kepada kebimbangan berterusan dibangkitkan negara jiran dan komuniti nelayan tempatan mengenai rancangan pelepasan air terawat itu.Sistem penyejukan loji bocor semasa bencana gempa bumi bawah laut sehingga mencetuskan tsunami pada 2011, menyebabkan nahas nuklear terburuk selepas Chernobyl. Operator loji TEPCO berkata air terawat memenuhi piawaian kebangsaan untuk tahap radionuklid, kecuali satu unsur, tritium.Pakar mengesahkan ia hanya berbahaya kepada manusia dalam dos yang besar.

(Seorang pekerja sedang menjalankan ujian sampel air tercemar di loji nuklear Fukushimna, Okuma/AFP)

Pihak berkuasa merancang untuk mencairkan air untuk mengurangkan paras tritium dan melepaskannya ke luar pesisir selama beberapa dekad melalui paip bawah air sepanjang satu kilometer (0.6 batu).IAEA berkata pelepasan itu memenuhi piawaian antarabangsa dan tidak akan menyebabkan sebarang bahaya kepada alam sekitar.Jiran serantau termasuk China dan Korea Selatan, dan kumpulan seperti Greenpeace, telah mengkritik rancangan itu. - AFP


Tetsuya Yamagami didakwa di mahkamah atas tuduhan membunuh Abe

TOKYO, 13 januari- Suspek kes pembunuhan bekas Perdana Menteri Jepun, Shinzo Abe berdepan pertuduhan di mahkamah hari ini selepas penilaian mental mendapati dia layak dibicarakan mengikut lunas undang-undang.Tetsuya Yamagami telah ditahan serta-merta dia didakwa menebak Abe dengan pistol buatan sendiri ketika bekas pemimpin itu membuat ucapan kempen pilihan raya di luar stesen kereta api di Nara di barat Jepun pada Julai 2022.Lelaki berusia 42 tahun itu menghabiskan masa lebih enam bulan menjalani penilaian mental di pusat tahanan di Osaka, yang berakhir awal minggu ini sebelum ditempatkab kembali dalam tahanan polis di Nara.Jurucakap Mahkamah Daerah Nara, Kenichiro Nomura berkata kepada AFP, Yamagami berdepan tuduhan membunuh dan melanggar undang-undang kawalan senjata.Dia berdepan hukuman mati jika sabit kesalahan.Polis berkata, Yamagami memberitahu pihak berkuasa bahawa dia membunuh Abe iaitu antara ahli politik Jepun yang paling berpengaruh kerana hubungan jelas Abe dengan kumpulan agama yang dia benci.Dalam kenyataannya dan dalam siaran media sosial yang dikaitkan dengannya, Yamagami berkata, dia berdendam kerana ibunya membuat sumbangan besar-besaran kepada Gereja Penyatuan yang memufliskan keluarganya dan merosakkan hidupnya.

(Tetsuya Yamagami didakwa di mahkamah pada Jumaat/AFP)

Abe, yang diberikan pengebumian negeri yang jarang berlaku, bukan ahli gereja tetapi telah bercakap dengan kumpulan gabungan, seperti penceramah terkenal lain seperti Donald Trump.Diasaskan di Korea pada tahun 1954 oleh Sun Myung Moon, gereja itu menjadi terkenal di seluruh dunia pada tahun 1970-an dan 80-an.Siasatan selepas kematian Abe mendedahkan hubungan rapat antara gereja dan ramai penggubal undang-undang pemerintah konservatif, termasuk seorang menteri yang telah meletak jawatan.Pembunuhan itu juga meningkatkan penelitian mengenai hubungan keluarga Abe yang didakwa sudah lama terjalin dengan mazhab itu terutama datuknya, bekas perdana menteri Nobusuke Kishi.Pendedahan itu menimbulkan kemarahan orang ramai.Kishida telah mengarahkan siasatan kerajaan yang boleh menyaksikan Gereja Penyatuan kehilangan status pengecualian cukainya di Jepun, walaupun ia masih boleh terus beroperasi.Kerajaannya juga telah meluluskan peraturan mengetatkan undang-undang berkaitan derma agama. -AFP


Peguam negara AS lantik peguam khas, siasat kes dokumen sulit Joe Biden

WASHINGTON, 13 Januari- Peguam Negara Amerika Syarikat, Merrick Garland mengumumkan pelantikan peguam khas untuk menyiasat urusan berkaitan dokumen sulit Presiden, Joe Biden.Pelantikan Robert Hur dibuat selepas penemuan dua kumpulan dokumen sulit dalam simpanan Biden semasa beliau menjadi naib presiden.Pelantikan itu telah dimaklum kepada Ahli Dewan Kongres dan Garland telah menandatangani perintah melantik Hur untuk menyiasat mana-mana individu atau entiti yang melanggar undang-undang.White House sebelum ini berkata, lebih banyak dokumen sulit ditemui di ruang penyimpanan garaj rumah Biden di Wilmington, Delaware.Sebelum ini, peguam Biden menemui kumpulan pertama kira-kira 10 dokumen dalam almari berkunci di Pusat Diplomasi dan Penglibatan Global Penn Biden ketika bersiap mengosongkan ruang pejabat itu sebelum diserah kepada Pentadbiran Arkib dan Rekod Negara.Antara dokumen yang ditemui termasuk memo perisikan Amerika Syarikat dan bahan taklimat berkaitan Ukraine, Iran dan United Kingdom.-AFP


IMF tidak turunkan unjuran pertumbuhan ekonomi bagi tahun 2023

WASHINGTON, 13 Januari- Tabung Kewangan Antarabangsa (IMF) dijangka tidak akan menurunkan unjuran pertumbuhan 2.7% ekonomi dunia tahun ini.Badan kewangan dunia itu menyifatkan 2023 sebagai tahun mencabar bagi ekonomi sejagat dan kadar inflasi tidak berganjak.Pengarah Urusan IMF, Kristalina Georgieva memberitahu perkembangan positif 2023 hanya melibatkan daya tahan pasaran buruh.Beliau berkata, selagi orang ramai masih bekerja, mereka akan tetap berbelanja dan ia membantu meningkatkan prestasi ekonomi.Georgieva menambah, IMF juga tidak menjangkakan sebarang kemelesetan utama sebaliknya menjangkakan China akan sekali lagi menyumbang kepada pertumbuhan global, berkemungkinan mulai pertengahan 2023.

Bagaimanapun ia bergantung jika Beijing tidak mengubah haluan dan kekal kepada rancangannya untuk memansuhkan dasar sifar COVID-19.Beberapa faktor penyumbang ketidaktentuan ekonomi tahun ini termasuk perubahan iklim yang ketara dan konflik Rusia di Ukraine yang tiada kesudahan.-AFP


Tiga lagi penduduk Palestin terbunuh dalam serangan Israel

QALANDIA, 13 Januari- Tiga penduduk Palestin terbunuh dalam serangan Israel di Tebing Barat yang diduduki. Perkara itu disahkan Kementerian Kesihatan Palestin. Tentera regim melepaskan tembakan terhadap suspek yang melarikan diri dan mendakwa dilontar dengan batu.Peningkatan keganasan di Tebing Barat meneruskan trend tahun lalu iaitu yang terburuk sejak 2005.Kebimbangan terhadap peningkatan ketenteraan di wilayah itu tercetus pada akhir Disember ketika pentadbiran haluan kanan diketuai oleh Benjamin Netanyahu.Menurut Kementerian Kesihatan Palestin, Habib Mohammed Abdul Rahman Kamil, 25 tahun dan Abdulhadi Nazal, 18 terbunuh dalam serangan peluru hidup di bandar Qabatiya berhampiran bandar Jenin.Tentera Israel mendakwa seorang suspek yang dikehendaki dan seorang lagi suspek melarikan diri dalam serbuan di Qabatiya sebelum askar Israel menembak dua lagi penduduk Palestin. Tebing Barat yang diduduki dalam Perang Enam Hari pada 1967 menempatkan kira-kira 2.9 juta rakyat Palestin.-AFP


Enam terbunuh puting beliung landa Alabama

WASHINGTON, 13 Januari- Sekurang-kurangnya enam orang terbunuh pada Khamis apabila puting beliung dan ribut kuat melanda negeri selatan Amerika Syarikat (AS), Alabama.Ribut berterusan ke timur melanda negeri jiran Georgia, di mana Perkhidmatan Cuaca Kebangsaan mengekalkan amaran puting beliung pada awal petang.Gabenor Alabama Kay Ivey menulis tweet bahawa dia "sedih apabila mengetahui bahawa enam rakyat Alabama hilang akibat ribut."Mangsa terbunuh di Daerah Autauga, kata timbalan pengarah perkhidmatan kecemasan Gary Weaver kepada AFP.Puting beliung di Dallas County juga, menyebabkan bumbung-bumbung bangunan tercabut "kerosakan yang ketara," menurut Datuk Bandar Selma James Perkin.Perkins turut menyeru penduduk supaya menjauhi jalan raya dan menjauhkan diri daripada talian elektrik yang terputus."Krew perbandaran akan dikerahkan secepat mungkin untuk kerja pembersihan," tambah bandar itu di Facebook.Daerah lain yang mengisytiharkan darurat termasuk Chambers, Coosa, Elmore dan Tallapoosa.Puting beliung, fenomena cuaca yang sukar diramalkan, agak biasa di Amerika Syarikat, terutamanya di bahagian tengah dan selatan negara itu.Pada akhir November, 36 puting beliung dilaporkan berlaku di Alabama dan Mississippi, menyebabkan dua orang maut.-AFP


Adidas kalah kes 'tiga jalur' lawan Thom Browne

(Pereka Thom Browne tiba di Mahkamah Persekutuan Manhattan di New York City, 3 Januari 2023/REUTERS)

NEW YORK, 13 Januari- Juri Manhattan pada Khamis berkata Adidas AG gagal membuktikan jenama mewah Thom Browne Inc menggunakan jalur pada pakaiannya dan melanggar tanda dagangan tiga jalur 'tredemark' gergasi pakaian sukan itu.Juri mendapati reka bentuk jalur selari Thom Browne tidak mungkin menyebabkan kekeliruan pengguna dengan produk Adidas, menamatkan perbicaraan yang bermula sejak 3 Januari. Thom Browne telah berhujah bahawa, antara lain, reka bentuknya mempunyai bilangan jalur yang berbeza.Jurucakap Adidas berkata dalam e-mel bahawa syarikat itu kecewa dengan keputusan itu tetapi akan terus menguatkuasakan harta intelek mereka dengan berhati-hati, termasuk memfailkan sebarang rayuan yang sesuai.Jurucakap Thom Browne Inc pula berkata syarikat itu gembira dengan keputusan tersebut.Adidas menyaman jenama pereka New York Thom Browne pada 2021, mendakwa corak jalur empat bar dan "Grosgrain" Thom Browne pada kasut dan pakaian aktif mewahnya melanggar hak tanda dagangan tiga jalur Adidas.Adidas kemudiannya telah memfailkan lebih 90 tindakan undang-undang dan menandatangani lebih daripada 200 perjanjian penyelesaian sejak 2008 berkaitan tanda dagangan itu, menurut dokumen mahkamah dalam kes berkenaan.Thom Browne sebelum ini menggunakan reka bentuk tiga bar pada pakaiannya, menukarnya kepada reka bentuk empat jalur selepas Adidas membantah pada 2007.Thom Browne berkata kekeliruan antara reka bentuk syarikat tidak mungkin berlaku kerana mereka beroperasi dalam pasaran yang berbeza, melayani pelanggan yang berbeza, dan menawarkan produk mereka pada titik harga yang sangat berbeza.Bahkan, katanya jalur adalah elemen reka bentuk biasa untuk pakaian.-REUTERS


Arab Saudi rancang bangunkan program nuklear awam

RIYADH, 13 Januari- Arab Saudi merancang untuk membangunkan program nuklear awam dengan menggunakan sumber uraniumnya sendiri.Sebanyak 16 reaktor nuklear akan dibina dalam tempoh dua dekad; perancangan telah bermula sejak tahun 2018 lagi.Menteri Tenaga Arab Saudi, Putera Abdulaziz bin Salman mengesahkan, perancangan projek itu dijangka menelan belanja RM349 bilion.Kerajaan berhasrat untuk menggunakan sumber uranium negara termasuk untuk projek bersama dengan rakan kongsinya.Arab Saudi selaku negara pengeksport minyak terbesar dunia itu cuba mengurangkan pergantungannya kepada minyak mentah.Pada Mac 2018, Riyadh meluluskan dasar tenaga atom kebangsaan yang mengehadkan aktiviti nuklear kepada tujuan awam.Langkah keselamatan telah dipertingkatkan, serta pengurusan sisa radioaktif mengikut piawai amalan terbaik.Pada tahun 2021, pesaing ekonomi Arab Saudi, iaitu Emiriah Arab Bersatu (UAE) mengumumkan bahawa loji kuasa nuklear Barakah miliknya telah memulakan operasi sebagai yang pertama di dunia Arab.-REUTERS


Kanak-kanak diperdaya dua remaja, jadi mangsa jual organ

MAKASSAR, 13 Januari- Bunuh kanak-kanak untuk jual organ.Dua remaja bertindak kejam menculik dan membunuh seorang kanak-kanak berusia 11 tahun kerana mahu menjual organ manusia.Kegiatan dua remaja dari Kota Makassar berumur 14 dan 17 tahun itu terbongkar selepas keluarga mangsa melaporkan kehilangan anak mereka Ahad lalu. Mayat mangsa ditemukan di tiang jambatan di wilayah Maros dalam keadaan ngeri dengan kaki dan tangan diikat.Suspek disyaki menculik dan membunuh mangsa untuk menjual organnya secara dalam talian.

Menurut polis, rakaman CCTV mendedahkan mangsa diperdaya dengan upah RM14.00 bagi membantu membersihkan rumah.Mangsa dibawa ke rumah suspek dan mencekik serta menghentak kepala mangsa ke tembok sehingga meninggal dunia. Selepas mengikuti suspek, mangsa tidak pulang sehingga dia ditemukan mati.


Dewan Perwakilan AS lulus undang-undang halang eksport minyak ke China

WASHINGTON, 13 Januari- Dewan Perwakilan Amerika Syarikat meluluskan rang undang-undang bagi menghalang eksport minyak daripada Rizab Petroleum Strategik ke China.Rang undang-undang itu disokong 331 ahli dewan yang dikuasai Republikan. Manakala, 97 lagi menentang.Isu eksport minyak Amerika ke China menjadi perdebatan sejak tahun lalu.Ia susulan tindakan Presiden Joe Biden mengumumkan penjualan 180 juta tong minyak daripada rizab strategik.Tindakan tersebut bertujuan menstabilkan harga komoditi itu yang melonjak ekoran perang Rusia-Ukraine.-REUTERS

(Dewan Perwakilan bersidang di bangunan Capitol AS di Capitol Hill, Washington/Foto fail/REUTERS)


Hungary kecam tindakan EU sekat geran pendidikan

BUDAPEST, 13 Januari - Budapest menyelar keputusan Suruhanjaya Eropah menggantung pemberian geran kepada universiti Hungary sebagai melampau dan tidak boleh diterima."Budapest terbuka untuk membuat perubahan perundangan untuk mengecualikan ahli politik daripada lembaga yayasan jika diminta berbuat demikian oleh suruhanjaya itu", kata pegawai kanan Perdana Menteri Viktor Orban Gergely Gulyas kepada pemberita.Bulan lalu, Suruhanjaya Eropah mengumumkan bahawa 21 universiti Hungary tidak lagi layak menerima pembiayaan geran Erasmus Kesatuan Eropah (EU), yang membolehkan pelajar menghabiskan tempoh di institusi rakan kongsi di luar negara.

"Universiti Hungary juga tidak layak memohon pembiayaan bagi program pertukaran penyelidikan Horizon Europe blok itu", kata suruhanjaya itu.Keputusan itu adalah sebahagian daripada pembekuan dana EU yang lebih luas untuk Hungary atas kebimbangan rasuah."Kami mempunyai kebimbangan mengenai undang-undang baharu yang diperkenalkan oleh Hungary pada 1 November yang pada asasnya memudahkan penglibatan eksekutif politik peringkat kanan dalam lembaga amanah kepentingan awam," kata jurucakap suruhanjaya Balazs Ujvari di Brussels.Beberapa pegawai dari parti pemerintah Orban Fidesz, termasuk menteri kerajaan dan setiausaha kerajaan, kini menduduki lembaga pengarah universiti yang dikendalikan oleh yayasan.-AFP


ISLAMABAD, 12 Januari- Emiriah Arab Bersatu (UAE) bersetuju melupuskan hutang Pakistan berjumlah lebih AS$2 bilion dan menawarkan pinjaman tambahan sebanyak AS$1 bilion.Tawaran itu dibuat ketika Pakistan bergelut dengan krisis pertukaran matawang asing, dengan memegang rizab yang cukup untuk membayar hanya tiga minggu import.Perdana Menteri Pakistan Shehbaz Sharif tiba di UAE awal Khamis untuk berbincang dengan pegawai tinggi negara Teluk bagi mendapatkan bantuan menangani ekonomi domestik yang terjejas."Presiden UAE bersetuju untuk melupuskan pinjaman sedia ada sebanyak AS$2 bilion dan menawarkan pinjaman tambahan AS$1 bilion."Kedua-dua pihak bersetuju memperdalam kerjasama pelaburan, merangsang perkongsian dan peluang integrasi pelaburan antara kedua-dua negara," kata kenyataan pejabat SharifKenyataan itu bagaimanapun tidak mendedahkan syarat perjanjian pinjaman.Hutang negara Pakistan berjumlah AS$274 bilion atau hampir 90% daripada keluaran dalam negara kasar (KDNK).Rizab pertukaran matawang asing negara telah berkurangan kepada kurang daripada AS$6 bilion, dengan obligasi lebih daripada AS$8 bilion perlu dibayar pada suku pertama sahaja. -AFP

(UAE setuju lupus hutang Pakistan, tawar pinjaman AS$1 bilion/AFP)


(Seorang lelaki sedang menyusun barang di sebuah pasar raya di Washington/REUTERS)

WASHINGTON, 12 Januari- Inflasi pengguna di Amerika Syarikat merosot pada bulan Disember lepas ke paras terendah dalam tempoh lebih setahun, menandakan kenaikan harga yang paling teruk mungkin sudah berakhir.Ketika isi rumah bergelut dengan inflasi yang tinggi sepanjang tahun lepas, Rizab Persekutuan menaikkan kadar pinjaman penanda arasnya pada kekerapan tidak pernah disaksikan sejak 1980-an dengan harapan dapat menstabilkan ekonomi terbesar dunia itu.Di sebalik kempen agresif itu, indeks harga pengguna (IHP) meningkat 6.5% berbanding setahun lalu bulan lepas, peningkatan terkecil sejak Oktober 2021, kata Jabatan Buruh.Angka tahunan juga turun daripada kenaikan 7.1% pada November."Indeks bagi petrol setakat ini merupakan penyumbang terbesar kepada penurunan semua barangan bulanan," kata Jabatan Buruh dalam satu kenyataan.Ini lebih daripada mengimbangi peningkatan dalam komponen tempat perlindungan, tambah jabatan itu, dengan sewa yang tinggi masih meningkatkan kos pengguna.Antara November hingga Disember, IHP merosot 0.1%, kali pertama dalam tempoh dua tahun ia mencatatkan penguncupan bulan ke bulan, data menunjukkan. -AFP

(Inflasi tahunan AS jatuh ke kadar paling perlahan/REUTERS)


Deposit nadir bumi "terbesar di Eropah" ditemukan di Sweden

KIRUNA, 12 Januari- Deposit unsur nadir bumi dipercayai terbesar di Eropah ditemukan di utara Sweden, meningkatkan harapan untuk mengurangkan pergantungan pada China.Menurut kenyataan kumpulan perlombongan Sweden, LKAB, deposit yang baru diterokai itu ditemukan betul-betul bersebelahan lombong bijih besinya dan mengandungi lebih satu juta tan oksida nadir bumi."Ini adalah deposit terbesar unsur nadir bumi yang diketahui di rantau ini dan ia boleh menjadi asas penting untuk menghasilkan bahan mentah kritikal yang sangat penting untuk membolehkan peralihan hijau," kata ketua eksekutif LKAB Jan Mostrom dalam kenyataan itu."Kami menghadapi masalah bekalan. Tanpa lombong, tidak mungkin ada kenderaan elektrik," tambah Mostrom.Walaupun penemuan itu dipercayai terbesar di Eropah, ia kekal kecil pada skala global, mewakili kurang daripada satu peratus daripada 120 juta tan yang dianggarkan di seluruh dunia oleh Pusat Kajian Geologi Amerika Syarikat (USGS).Pada 2021, Suruhanjaya Eropah memaklumkan bahawa 98% daripada nadir bumi yang digunakan di Kesatuan Eropah (EU) diimport dari China, mendorong Brussels menggesa negara anggota supaya membangunkan kapasiti pengekstrakan mereka sendiri.Penemuan LKAB dibentangkan ketika delegasi Suruhanjaya Eropah melawat Sweden, yang mengambil alih jawatan presiden EU pada awal tahun."Hari ini, EU terlalu bergantung pada negara lain untuk bahan-bahan ini," kata Menteri Tenaga Sweden Ebba Busch dalam sidang media di sini."Ini mesti berubah. Kita mesti bertanggungjawab terhadap bekalan bahan mentah yang diperlukan untuk peralihan (hijau)," tambahnya. -AFP

(Pemandangan lombong besi syarikat perlombongan milik kerajaan Sweden LKAB di bandar paling utara Sweden, Kiruna/AFP)


Status pandemik COVID-19 diputuskan pada 27 Januari

GENEVA, 12 Januari- Status pandemik COVID-19 sebagai kecemasan global akan diputuskan pada 27 Januari ini.Pertubuhan Kesihatan Sedunia (WHO) akan mempertimbangkan kesesuaian status berkenaan selepas pertama kali ia diisytihar tiga tahun lalu.Tarikh berkenaan disahkan Jurucakap WHO, Carla Drysdale.Jawatankuasa Kecemasan menasihati Ketua Pengarah WHO, Dr Tedros Adhanom Ghebreyesus, yang akan memutuskan sama ada wabak itu disifatkan sebagai Kecemasan Kesihatan Awam bagi Kebimbangan Antarabangsa.Status berkenaan adalah tahap amaran tertinggi PBB berhubung pendemik COVID-19.Beberapa saintis bagaimanapun mendakwa masih terlalu awal untuk mengisytiharkan berakhirnya fasa kecemasan pandemik berikutan tahap jangkitan masih tinggi terutamanya di China.Dalam pada itu, WHO berkata koronavirus varian XBB.1.5 adalah antara faktor utama lonjakan kes COVID-19 global sekarang dan akan terus menyebabkan peningkatan."Berdasarkan ciri-ciri genetiknya dan kadar pertumbuhan awal, XBB.1.5 mungkin menjadi penyebab utama kadar jangkitan," kata WHO dalam kenyataan selepas mesyuarat teknikal pada 5 Januari lalu.Bagaimanapun, data berkenaan tidak diberi tumpuan kerana sebahagian besarnya hanya dibekalkan oleh satu negara iaitu Amerika Syarikat (AS) yang menyediakan 80 peratus penjujukan genom.Dalam pada itu, Jabatan Kesihatan AS semalam melanjutkan status pandemik COVID-19 sebagai kecemasan kesihatan awam untuk membolehkan berjuta-juta rakyat terus menerima ujian, vaksin dan rawatan percuma.Darurat pertama kali diisytiharkan pada Januari 2020, apabila wabak COVID-19 bermula dan ia sudah diperbaharu setiap suku tahun sejak itu dan ia sepatutnya berakhir minggu ini.Sejak awal penggal Presiden AS, Joe Biden, peningkatan ketersediaan vaksin dan ubat-ubatan secara ketara mengurangkan jangkitan COVID-19, yang pada peringkat awalnya meragut purata 3,000 nyawa rakyat AS setiap hari.Namun, menurut Pusat Kawalan dan Pencegahan Penyakit (CDC) AS, masih terdapat beratus kematian akibat COVID-19 di AS ketika ini.


Dunia memasuki 'zaman baharu' pembuatan tenaga bersih: IEA

PARIS, 12 Januari- Dunia berada pada "zaman perindustrian baharu" pembuatan teknologi tenaga bersih yang akan meningkat tiga kali ganda nilainya menjelang 2030 dan mewujudkan berjuta-juta pekerjaan, kata Agensi Tenaga Antarabangsa (IAEA).Pasaran global untuk teknologi pembuatan besar-besaran utama termasuk panel solar, turbin angin, bateri kenderaan elektrik, pam haba dan elektroliser untuk hidrogen akan bernilai sekitar AS$650 bilion setahun menjelang akhir dekad, menurut laporan IEA.Angka itu lebih tiga kali ganda lebih besar daripada paras semasa, tetapi bergantung pada negara yang melaksanakan sepenuhnya ikrar tenaga dan iklim mereka, tambah laporan itu."Pekerjaan berkaitan dalam pembuatan tenaga bersih akan bertambah lebih dua kali ganda daripada enam juta kepada hampir 14 juta menjelang 2030."Sektor tenaga kini berada pada awal zaman perindustrian baharu iaitu zaman pembuatan teknologi tenaga bersih," kata IEA.Tetapi organisasi yang berpangkalan di Paris itu memberi amaran bahawa penumpuan pengekstrakan sumber dan pembuatan menimbulkan risiko kepada rantaian bekalan.Tiga negara menyumbang 70% daripada kapasiti pembuatan untuk teknologi solar, angin, bateri, eletroliser dan pam haba, dengan China mendominasi kesemuanya.Republik Demokratik Congo menghasilkan lebih daripada 70% kobalt dunia, dan tiga negara; Australia, Chile dan China menyumbang lebih daripada 90% daripada pengeluaran global litium, sumber utama untuk bateri kenderaan elektrik."Ketegangan rantaian bekalan berisiko menjadikan peralihan tenaga lebih sukar dan mahal", tambah laporan itu.-AFP


Bangchak bakal beli pegangan kawalan dalam Esso Thailand

BANGKOK, 12 Januari- Konglomerat tenaga Thailand, Bangchak akan membeli pegangan kawalan dalam perniagaan gergasi tenaga AS ExxonMobil.Firma tenaga terkemuka Thailand itu akan membeli 66% kepentingan dalam Esso Thailand (ETL) pada harga akhir yang akan ditentukan kemudian daripada ExxonMobil, kata mereka kedua-dua syarikat itu dalam satu kenyataan.Bangchak berkata perjanjian itu menilai ETL pada jumlah 55.5 bilion baht ($1.6 bilion) dan penjualan itu dijangka selesai pada separuh kedua 2023.Perjanjian itu akan memberi Bangchak kawalan ke atas kilang penapisan utama, meningkatkan kapasitinya sebanyak 174,000 tong sehari, serta rangkaian 700 stesen berjenama Esso."Pelaburan ini adalah satu langkah ke arah keselamatan tenaga yang lebih besar, mengimbangi strategi jangka panjang dengan kemampuan tenaga dan kemampanan," kata Chaiwat Kovavisarach, Ketua Pegawai Eksekutif dan Presiden Bangchak Group.Bangchak berkata ia akan berusaha untuk membeli baki saham yang kini dipegang oleh pelbagai pelabur Thailand dan asing, selepas jualan ExxonMobil selesai.ExxonMobil akan mengekalkan operasinya di Thailand melalui perniagaan pelincir siap dan produk kimianya, kendalian sebuah syarikat yang belum ditubuhkan.Presiden Penyelesaian Produk ExxonMobil Karen McKee berkata syarikat itu menumpukan pada memenuhi permintaan untuk bahan api rendah pelepasan dan produk berprestasi tinggi.ExxonMobil melaporkan pendapatan AS$37.6 bilion sepanjang suku kedua dan ketiga 2022.-AFP


Buku memoir Putera Harry catat rekod jualan tertinggi pada hari pertama

CHICAGO, 12 Januari- Edisi bahasa Inggeris memoir Putera Harry yang telah mencetuskan kontroversi, terjual lebih 1.4 juta pada hari pertama berada di pasaran.Penguin Random House yang menerbitkan autobiografi bertajuk "Spare" itu telah melaporkan jumlah jualan paling banyak pada hari pertama berbanding mana-mana buku bukan fiksyen yang pernah diterbitkan oleh syarikat itu.Menurut penerbit itu, Spare edisi bahasa Inggeris terjual lebih 1,430,000 unit dalam semua format dan edisi di Amerika Syarikat, Kanada dan Britain pada 10 Januari. Bercakap mengenai rekod jualan, presiden dan penerbit Random House Group Gina Centrello berkata,"Walaupun banyak buku oleh tokoh masyarakat boleh dikategorikan sebagai 'memoir selebriti,' Spare lain daripada yang lain. "Tulus ikhlas, berani dan mesra, Spare melambangkan kisah seseorang yang pada sangkaan kita mungkin sudah mengenalinya, tetapi kini kita dapat benar-benar mengenali Putera Harry melalui luahannya sendiri."Melihat kepada penjualan luar biasa pada hari pertama, pembaca jelas bersetuju, Spare sebuah buku yang perlu dibaca dan kami bangga dapat menerbitkan buku ini."

(Autobiografi bertajuk "Spare" / FOTO AFP)

Spare telah diterbitkan di seluruh dunia dalam 16 bahasa dan dikeluarkan secara serentak dalam format cetak dan digital di Amerika Utara oleh Random House US serta Random House Canada dan di Britain oleh Transworld.Di Britain buku itu ia dijual pada harga £14 (AS$16) manakala di Waterstones dan WH Smith serta dalam talian di Amazon ia dijual pada harga £28. -AFP


Tradisi kunyah daun koka terus dirai sejak berabad

LA PAZ, 12 Januari - Rakyat Bolivia meraikan tradisi mengunyah daun koka sebagai sebahagian daripada perayaan Akuliku, menandakan hubungan negara itu dengan tanaman tradisional tersebut.Di Bolivia, daun mempunyai beberapa kegunaan iaitu membantu dengan penyakit ketinggian, sebagai perangsang ringan dan untuk mengubati penyakit.Di Pesta Akuliku di pusat bandar di sini, daun koka juga telah dirumus semula untuk dijadikan minuman dan sabun.Kini La Paz sedang berusaha mengubah perspektif antarabangsa tentang daun koka.Koka juga merupakan bahan utama dalam kokain. Daun itu telah diisytiharkan sebagai narkotik haram dalam Konvensyen Tunggal PBB 1961 mengenai Dadah Narkotik, begitu juga kokain, heroin, candu dan morfin serta pelbagai ubat kimia.

Bagaimanapun Presiden Bolivia Luis Arce mahu mengeluarkan daun itu daripada senarai konvensyen 1961. - REUTERSBeliau menyeru negara serantau untuk menyertai La Paz dalam kempennya dan membenarkan pengkomersilan sah tanaman koka untuk pasaran antarabangsa.


Naomi Osaka umum hamil

MIAMI, 12 Januari- Juara empat kali perseorangan wanita Grand Slam Naomi Osaka mengumumkan beliau hamil anak pertama hanya beberapa hari sebelum bermulanya Kejohanan Tenis Terbuka Australia 2023."Satu perkara yang saya nantikan ialah anak saya menonton satu daripada perlawanan saya dan berkata 'itu ibu saya'. Tahun 2023 bakal menjadi tahun yang penuh dengan pengajaran dan saya berharap dapat bertemu dengan anda semua di Terbuka Australia 2024," katanya menerusi hantaran di Twitternya.Pada minggu lalu, Osaka mengumumkan beliau menarik diri daripada kejohanan yang akan bermula pada 16 Januari di Melbourne itu.

Bintang tenis berusia 25 tahun itu memenangi Terbuka Australia pada 2019 dan 2021.Beliau juga merupakan juara Terbuka Amerika Syarikat (AS) pada 2018 dan 2020. -AFP


Saintis temui fosil empat spesies dinosaur di Chile

SANTIAGO, 12 Januari- Para saintis telah menemui fosil empat spesies dinosaur, termasuk megaraptor, di lembah Patagonia Chile.Ia muncul sebagai antara deposit fosil paling penting, kata para penyelidik pada Rabu.Fosil itu ditemui di Cerro Guido, di lembah Las China di selatan Chile berhampiran sempadan dengan Argentina, dan dibawa ke makmal pada 2021. Para penyelidik berkata ia tergolong dalam dinosaur yang tidak pernah dikenal pasti di kawasan itu sebelum ini."Ia sentiasa sangat menarik daripada sudut saintifik untuk mencari sesuatu yang belum pernah ditemui atau diterangkan sebelum ini di lembah Las Chinas, di mana kita telah terbiasa mencari tinggalan fosil baharu,"kata Marcelo Leppe, pengarah Institut Antartika Chile (Inach) yang merupakan sebahagian daripada pasukan penyelidik, memberitahu AFP.Inach bekerjasama dengan Universiti Chile dan Universiti Texas dalam ekspedisi itu.Mereka mengenal pasti rangka yang ditemui termasuk gigi dan kepingan tulang postcranial, empat spesies dinosaur termasuk megaraptor, yang tergolong dalam keluarga theropod.Dinosaur karnivor ini mempunyai kuku raptor, gigi kecil, dan anggota atas yang besar, menurut penyelidikan, meletakkan mereka di bahagian atas rantai makanan di rantau ini.Dinosaur jenis ini tinggal antara 66 dan 75 juta tahun yang lalu, sekitar zaman Cretaceous."Salah satu ciri yang membolehkan kami mengenal pasti dengan penuh keyakinan bahawa ia tergolong dalam megaratorid adalah, pertama sekali, giginya sangat melengkung ke arah belakang," kata Jared Amudeo, seorang penyelidik di Universiti Chile, dalam satu kenyataan. .Mereka juga mengenal pasti dua spesimen Unenlagiinae, berkait rapat dengan velociraptor dan yang mempunyai "watak evolusi novel, yang akan menunjukkan bahawa ini adalah spesies baru unenlagine atau mungkin wakil klad (kumpulan) yang berbeza," kata Amudeo.Mereka turut menemui fosil dua spesies burung: Enantiornithe, kumpulan burung yang paling pelbagai dan banyak di zaman Mesozoik; dan Ornithurinae, kumpulan yang berkaitan secara langsung dengan burung masa kini. -AFP

(Kumpulan penyelidik yang menemui fosil dinosaur di selatan Chile / AFP)


Protes di Peru semakin buruk, angka kematian mencecah 40

JULIACA, 12 Januari- Peru digegarkan dengan pergolakan yang lebih buruk pada Rabu ketika penunjuk perasaan menyekat jalan raya dan mengadakan pengebumian besar-besaran bagi mereka yang terbunuh dalam protes ganas yang mencengkam negara itu.Secara keseluruhan 40 orang telah terkorban dalam lebih sebulan protes menuntut pengunduran Presiden Dina Boluarte, yang mengambil alih selepas penyingkiran dan penahanan Pedro Castillo pada 7 Disember.Protes tertumpu di wilayah Aymara di Puno, di sempadan Bolivia, di mana beribu-ribu penduduk berjalan di jalanan Juliaca dengan keranda 17 daripada mereka yang maut semasa protes.Setiap keranda mempunyai gambar dan bendera Peru.Kerajaan telah mengenakan perintah berkurung selama tiga hari di wilayah itu dalam usaha untuk meredakan ketegangan.Sementara itu sekatan jalan raya dilanjutkan ke lapan daripada 25 wilayah di negara itu.Di bandar pelancongan Cusco, ibu kota purba Empayar Inca, pertempuran antara ratusan penunjuk perasaan dan polis menyebabkan 22 cedera, antaranya enam pegawai, salah seorang daripada mereka dalam keadaan serius.Penduduk cuba sampai ke lapangan terbang bandar itu selepas bergerak menuntut penyingkiran presiden.Di Arequipa, bandar kedua Peru, beratus-ratus juga berarak menentang kerajaan, manakala di Tacna, di sempadan dengan Chile, mogok bermula dengan episod vandalisme.Angka kematian mendatangkan kebimbangan Pertubuhan Bangsa-Bangsa Bersatu PBB, dan delegasi dari Suruhanjaya Hak Asasi Manusia Antara Amerika tiba di negara itu pada Rabu untuk menyiasat protes serta tuduhan penindasan politik.Amerika Syarikat pada Rabu menggesa pengekangan dan penggunaan kekerasan yang minimum, dan menyokong siasatan terhadap berpuluh-puluh kematian."Kami mengiktiraf hak untuk bantahan secara aman dan meluahkan rungutan melalui saluran demokrasi, dan menyeru agar bertenang, berdialog dan agar semua pihak menahan diri serta tidak melakukan kekerasan," kata jurucakap Jabatan Negara. -AFP


10 maut dalam pertempuran antara ELN dan FARC

(ELN National Liberation Army / REUTERS)

BOGOTA, 12 Januari- Sekurang-kurangnya 10 orang dipercayai maut dalam pertempuran antara kumpulan pemberontak bersenjata di Colombia berhampiran sempadan Venezuela, baru-baru ini."Maklumat yang kami terima melaporkan sekurang-kurangnya 10 kematian di kawasan Arauca akibat pertempuran antara ELN (National Liberation Army) dan penentang FARC, Angkatan Bersenjata Revolusi Colombia, " kata Juan Pappier, penyelidik kumpulan hak asasi antarabangsa, di Twitter.Pejabat ombudsman di Colombia, tanpa menyatakan jumlah kematian, melaporkan penemuan beberapa mayat lelaki yang terbunuh dalam pertempuran yang berlaku pada Isnin dan Selasa di bandar kecil Puerto Rondo, di timur laut Colombia.Kerajaan mahupun pihak berkuasa tentera tidak mengeluarkan sebarang kenytaaan berhubung kejadian tersebut.Pejuang ELN terlibat dalam konflik berdarah dengan penentang FARC, dengan kedua-dua kumpulan telah menolak perjanjian damai bersejarah 2016 dengan kerajaan serta gencatan senjata baru-baru ini diumumkan oleh kerajaan Presiden baharu Gustavo Petro.Petro, pemimpin kiri pertama negara, telah mengisytiharkan pada malam tahun baharu bahawa gencatan senjata sementara telah dicapai dengan lima kumpulan bersenjata terbesar di negara itu, termasuk ELN, dari 1 Januari hingga 30 Jun.Tetapi ELN beberapa hari kemudian berkata ia tidak bersetuju dengan sebarang langkah sedemikian, memaksa kerajaan untuk membatalkan pengisytiharan utamanya, sekali gus melemahkan harapan untuk menamatkan keganasan selama beberapa dekad yang berterusan walaupun perjanjian damai 2016 dengan FARC .Pemberontak dan pengedar dadah bertempur di kawasan terpencil di negara Amerika Selatan itu ketika mereka berusaha untuk meluaskan wilayah mereka dan mengawal perdagangan kokain.Pada Januari 2022, ELN dan pemberontak lain terlibat dalam pertempuran sengit di Arauca, menyebabkan 50 orang terbunuh.Rundingan damai antara ELN dan kerajaan akan disambung hujung bulan ini di Mexico City. -AFP

(Angkatan Bersenjata Revolusi Colombia FARC / REUTERS)


Lloyd Austin ragu peningkatan aktiviti ketenteraan China  berhampiran Selat Taiwan

AMERIKA SYARIKAT, 12 Januari - Setiausaha Pertahanan Amerika Syarikat (AS), Lloyd Austin amat meragui dengan peningkatan aktiviti ketenteraan China berhampiran Selat Taiwan.Beliau berpandangan situasi itu sebagai petanda akan berlaku pencerobohan ke atas pulau itu oleh Beijing."Kami telah melihat peningkatan aktiviti udara di selat, kami telah melihat peningkatan aktiviti kapal permukaan di sekitar Taiwan," kata Austin semasa sidang akhbar bersama Setiausaha Negara A.S. Antony Blinken dan rakan sejawatan Jepun mereka.

"Tetapi sama ada itu bermakna pencerobohan akan berlaku, anda tahu, saya sangat meraguinya," kata Austin. - REUTERS


Tunjuk perasaan antikerajaan di Iran, tiga lagi individu dihukum mati

TEHRAN, 12 Januari- Badan Kehakiman Iran menjatuhkan hukuman mati ke atas tiga lagi penunjuk perasaan antikerajaan.Ketiga-tiganya didapati bersalah atas tuduhan 'melancarkan perang terhadap Tuhan'. Agensi berita Mizan melaporkan kes tersebut, ketika Iran berdepan terus kritikan antarabangsa ekoran tindakan keras terhadap penunjuk perasaan di negara berkenaan.Iran sebelum ini menggantung dua lelaki dalam usaha menghapuskan demonstrasi.Aktiviti demonstrasi di negara itu kini menjadi agak perlahan sejak kerajaan mula melaksanakan hukuman mati dalam tempoh beberapa minggu selepas penahanan. Saleh Mirhashemi, Majid Kazemi dan Saeid Yaghoubi disabitkan dengan tuduhan membunuh anggota sukarelawan separa tentera Basij ketika protes antikerajaan berlaku di bandar Isfahan. Ketiga-tiga individu itu boleh membuat rayuan terhadap keputusan tersebut.Demonstrasi tercetus akibat kematian kontroversi seorang wanita muda, Mahsa Amini, 22 tahun dalam tahanan polis pada 16 September tahun lalu.-AFP


Tunjuk perasaan di Bolivia, tuntut pembebasan pemimpin pembangkang

SANTA CRUZ, 12 Januari- Ribuan rakyat berarak di bandar-bandar di Bolivia menuntut pembebasan seorang lawan utama kepada Presiden, Luis Arce.Luis Fernando Camacho, gabenor konservatif wilayah ekonomi utama negara itu, Santa Cruz ditahan pada akhir Disember atas dakwaan keganasan.Tuduhan lain termasuklah memainkan peranan dalam peletakan jawatan presiden berhaluan kiri, Evo Morales pada tahun 2019.Penyokong Camacho dilihat berarak di La Paz, Santa Cruz, Sucre dan empat bandar besar lain.Camacho, 43 tahun mengetuai blok pembangkang kedua terbesar Bolivia di kongres dan berada di tempat ketiga dalam pilihan raya presiden pada tahun 2020.Di Santa Cruz, Romulo Calvo presiden masyarakat sivil dan kumpulan perniagaan yang mengadakan protes, berkata Arce sedang menyekat perbezaan pendapat di Bolivia.Camacho ditahan pada 28 Disember dan dipindahkan ke La Paz dengan hakim mengarahkan dia ditahan selama empat bulan sebagai tahanan sebelum perbicaraan.Dia telah disiasat untuk peranannya dalam serangan dan protes yang kadang kala ganas dalam tahun 2019.Ia dicetuskan oleh pemilihan Morales dalam pilihan raya yang meragukan untuk penggal keempat.Morales akhirnya meletak jawatan akibat tekanan dan kehilangan sokongan tentera.Camacho sering kali menafikan penglibatannya dalam rampasan kuasa terhadap Morales.

Dalam perarakan pada Selasa di La Paz, penunjuk perasaan anti kerajaan bertempur dengan penyokong Arce yang membaling batu dan mercun.Tiada kecederaan dilaporkan.-REUTERS


Perang Rusia-Ukraine, Jerman ikrar untuk terus bantu Ukraine

KHARKIV, 12 Januari- Rusia terus melakukan serangan ke atas bandar Kharkiv beberapa jam selepas lawatan mengejut oleh Menteri Luar Jerman bersama rakan sejawatnya di Ukraine.Annalena Baerbock berikrar untuk meneruskan sokongan Jerman ke atas Kiev dalam lawatan mengejut itu.Namun diplomat tertinggi Ukraine, Dmytro Kuleba berkata keengganan Berlin untuk menghantar kereta kebal tempur negaranya telah menyebabkan kehilangan nyawa.Canselor Jerman, Olaf Scholz baru-baru ini bersetuju untuk membekalkan Ukraine dengan kenderaan tempur Marder yang telah lama diminta oleh Kiev.Namun, Berlin sehingga kini menolak untuk membekalkan kereta kebal yang lebih maju, Leopard.Kuleba yang mengiringi Baerbock ketika lawatan, sekali lagi meminta Jerman menghantarnya.

Menurutnya, semakin lama masa diambil untuk membuat keputusan, lebih ramai orang akan mati.Kharkiv diserang hebat ketika perang dengan pasukan barisan hadapan berpindah ke bahagian timur sejak tentera Ukraine berjaya menawan kembali wilayah itu dari tentera Rusia.Gabenor wilayah, Oleg Synegubov memberi amaran kepada penduduk untuk kekal berlindung.Baerbock yang menjadi pegawai tertinggi Barat yang melawat Kharkiv berikrar untuk memberikan bantuan lanjut kepada Kiev.Beliau menekankan akan terus membekalkan senjata yang diperlukan oleh Ukraine untuk membebaskan penduduknya yang masih menderita akibat keganasan penjajahan Rusia.Baerbock membawa bersamanya penjana kuasa elektrik dan bantuan kewangan berjumlah 40 juta euro.-REUTERS


Perjanjian damai di Ethiopia, pemberontak Tigray mula serahkan senjata

TIGRAY, 12 Januari- Pemberontak Tigray mula menyerahkan senjata berat mereka sebagai satu bahagian penting dalam perjanjian yang ditandatangani lebih dua bulan lalu untuk menamatkan konflik maut di utara Ethiopia.Salah satu syarat perjanjian damai yang ditandatangani pada 2 November termasuklah melucutkan senjata kumpulan pemberontak, memulihkan kuasa pihak berkuasa di Tigray dan membuka semula akses dan komunikasi ke wilayah itu, yang telah terputus sejak pertengahan 2021.Pertempuran tercetus pada November 2020 apabila Perdana Menteri, Abiy Ahmed mengerahkan tentera untuk menahan peminpin Tigray yang mencabar kuasanya selama berbulan-bulan dan didakwa menyerang pangkalan tentera persekutuan.Jurucakap Barisan Hadapan Pembebasan Rakyat Tigray, Getachew Reda menyatakan mereka komited terhadap perjanjian yang dibuat antara kerajaan dan pemberontak Tigray.Pada masa yang sama, tentera luar negara dan bukan kerajaan berundur dari Tigray.

Eritrea telah menyokong tentera Ethiopia dalam wilayah itu namun tidak menyertai rundingan Pretoria.

Delegasi kerajaan Ethiopia termasuk penasihat keselamatan negara kepada Perdana Menteri, Redwan Hussein dan beberapa orang menteri melawat ibu negeri Tigray pada 26 Disember sebagai satu langkah utama dalam proses damai.Beberapa hari selepas itu, pasukan polis persekutuan Ethiopia memasuki Mekele buat pertama kali dalam tempoh 18 bulan.-REUTERS


Serangan ke atas kongres Brazil, pihak bertanggungjawab akan dihukum

BRASILIA, 12 Januari- Pihak berkuasa Brazil bakal menghukum kumpulan yang menyerbu dewan kongres di Brasilia.Waran tangkap dikeluarkan terhadap dua bekas pegawai kanan, salah seorang daripadanya adalah sekutu rapat bekas presiden sayap kanan, Jair Bolsonaro.Salah seorangnya adalah Anderson Torres, yang penah memegang jawatan Menteri Keadilan dalam kabinet Bolsonaro dan berkhidmat sebagai ketua keselamatan di ibu negara.Dia dipecat selepas keganasan mengejut pada Ahad yang mengingatkan pemberontakan pada 6 Januari 2021 di Washington dan mencetuskan kecaman global.Menurut hakim mahkamah agung, Alexandre Moraers, kegagalan Anderson untuk bertindak ketika ribuan penyokong Bolsonaro menyerbu kongres, istana presiden dan mahkamah agung berpotensi sebagai jenayah.Waran tangkap juga dikeluarkan terhadap Fabio Agusto yang mengetuai polis tentera di Brasillia dan juga dipecat selepas keganasan itu.Laporan menyatakan dia kini sudah berada dalam tahanan.Torres sedang bercuti di Amerika Syarikat ketika insiden itu.Dia menafikan sebarang keterlibatan dalan kejadian itu dan berkata akan kembali ke Brazil untuk mempertahankan diri.Bolsonaro meninggalkan hospital Florida, tempat dia menerima rawatan akibat masalah usus yang berpunca daripada tikaman pada 2018.-REUTERS


Syarikat induk Uniqlo naikkan gaji hingga 40 peratus

TOKYO, 11 Januari- Syarikat induk Uniqlo, Fast Retailing pada Selasa memaklumkan akan menaikkan sehingga 40 peratus gaji ribuan pekerjanya di Jepun bagi membantu menjadikan syarikat itu lebih berdaya saing di peringkat global.Peningkatan gaji akan membabitkan kira-kira seramai 8,400 pekerja sepenuh masa daripada 56,000 yang bekerja untuk syarikat induk Fast Retailing di Jepun.Bagaimanapun, peningkatan gaji itu berbeza-beza mengikut kategori kakitangan, dengan pekerja yang baru sertai syarikat itu mungkin mengalami kenaikan kurang daripada 20 peratus, sementara mereka di peringkat jawatan pengurusan atau lebih berpengalaman bakal memperoleh peningkatan pendapatan sehingga 40 peratus lebih setahun.Dalam satu kenyataan, Fast Retailing berkata dengan peningkatan gaji, diharapkan dapat membawa kepada 'pertumbuhan individu' dan seterusnya, 'memberi daya saing global yang lebih besar'.Selain kenaikan gaji, pelarasan lain juga akan dibuat bersama-sama gaji pekerja sambilan yang diumumkan tahun lalu, akan menyaksikan kos kakitangan Fast Retailing di Jepun meningkat kira-kira 15 peratus.

Langkah itu diambil ketika inflasi Jepun berada pada 3.7 peratus pada November, iaitu angka tertinggi sejak 1981, selain gesaan Perdana Menteri, Fumio Kishida yang meminta majikan memberikan gaji yang lebih tinggi.Bagaimanapun, Fast Retailing tidak mengaitkan keadaan ekonomi Jepun ketika syarikat itu mengumumkan kenaikan gaji, sebaliknya mengatakan gaji itu berdasarkan kriteria 'diselaraskan secara global'. - AFP


Pembangkang Bangladesh tuntut PM letak jawatan

DHAKA:, 11 Januari- Orang ramai memenuhi jalan-jalan di ibu negara Bangladesh hari ini menuntut Perdana Menteri Sheikh Hasina meletkkan jawatan selain mahu pilihan raya baharu diadakan.Ia dipercayai susulan kemarahan orang ramai terhadap kenaikan kos makanan dan bahan api.Parti Nasionalis Bangladesh (BNP) dan sekutu pembangkang lain mengadakan perhimpunan di Dhaka dan sembilan bandar lain, antara yang terbaharu daripada beberapa siri tunjuk perasaan dalam beberapa bulan kebelakangan ini Pemimpin kanan BNP, Mirza Abbas berkata kini masa untuk berpegang teguh kepada kuasa dengan kekerasan sudah berakhir."Biarkan kerajaan berkecuali mengadakan pilihan raya." katanya.Polis menganggarkan kira-kira 50,000 orang hadir mendengar ucapan oleh Abbas, yang dibebaskan dari penjara Isnin lalu, sebulan selepas tindakan keras menyeluruh terhadap aktivis pembangkang.Namun, pegawai BNP berkata ratusan ribu telah hadir di Dhaka sahaja, dengan ribuan yang lain menyertai perhimpunan di seluruh negara.Bangladesh adalah salah satu negara yang paling pesat berkembang di Asia, tetapi peningkatan kos makanan dan bahan api global yang dikaitkan dengan perang di Ukraine memaksa kerajaan Hasina tahun lalu mengenakan pemotongan kuasa yang berpanjangan dan meluaskan pemberian makanan kepada golongan miskin.

(Aktivis Parti Nasionalis Bangladesh (BNP) berkumpul semasa perhimpunan antikerajaan di Dhaka/AFP)

Mata wang Taka Bangladesh telah menyusut sehingga 25 peratus, meningkatkan kos import makanan dan menyukarkan kehidupan rakyat termiskin di negara itu.Liga Awami yang memerintah mengadakan protes balas lebih kecil di Dhaka untuk menyokong Hasina, yang telah menolak gesaan untuk berundur."Para pelampau berkumpul di satu tempat untuk menjatuhkan kita daripada kuasa."Jangan fikir parti akan tumbang jika ia digoncang. Perkara tidak semudah itu."katanya kepada penyokong pada satu perhimpunan kecil semalam.Kerajaan Barat dan PBB telah menyuarakan kebimbangan terhadap iklim politik di Bangladesh, di mana parti Hasina mendominasi badan perundangan dan mentadbir secara maya.Pada Disember 2021, Washington menjatuhkan sekatan terhadap pegawai keselamatan tertinggi atas peranan mereka dalam ratusan kehilangan secara paksa dan beribu-ribu pembunuhan di luar undang-undang.Kerajaan Hasina menafikan ia bertanggung jawap di sebalik sebarang kehilangan secara paksa penyokong dan pemimpin pembangkang, dan berkata ramai penjenayah terbunuh semasa pertempuran dengan pegawai. - AFP


Enam cedera diserang lelaki bersenjatakan pisau di Paris

PARIS, 11 Januari-Enam orang mengalami kecederaan pada Rabu selepas diserang seorang lelaki bersenjatakan sebilah pisau.Serangan berlaku di stesen keretapi Gare du Nord di Paris.Lelaki tersebut berjaya ditahan oleh polis di stesen yang merupakan hub kepada keretapi ke London dan utara Eropah.Polis telah menembak dan mencederakan lelaki itu.Menteri Dalam Negeri Perancis, Gerald Darmain melalui ciapan di Twitter mengesahkan kejadian itu dan mengucapkan terima kasih terhadap kecekapan dan keberanian tindakan pihak polis.Insiden itu menyebabkan berlaku kelewatan keretapi di stesyen ketika waktu puncak.Motif penyerang masih tidak jelas.Perancis masih mengekalkan amaran keselamatan tertinggi selepas beberapa serangan maut sejak tahun 2015.-AFP

(Serangan di Gare du Nord akibatkan enam orang cedera/ FOTO THE MIRROR)


China kenakan sekatan transit terhadap Korea Selatan, Jepun, pertahankan tindakan sebagai munasabah

(Pekerja di kilang SMC Corporation, semasa lawatan media yang dianjurkan,di Beijing, China 10 Januari 2023/REUTERS)

BEIJING, 11 Januari- Agensi berita kerajaan China hari ini mempertahankan tindakan balas terhadap Korea Selatan dan Jepun berhubung sekatan perjalanan COVID-19 negaranya sebagai 'tindakan munasabah'.Sementara itu, pelancong China di media sosial pula mengecam Seoul terhadap bentuk layanan mereka yang didakwa menghinaChina membuka semula sempadannya Ahad lalu selepas tiga tahun negara itu diletakkan di bawah sekatan COVID-19 paling ketat di dunia, berikutan Beijing secara tiba-tiba mengambil tindakan drastik itu pada awal bulan lalu selepas protes bersejarah.Dengan virus COVID-19 masih menular dalam kalangan 1.4 bilion penduduk China, beberapa negara asing menimbulkan keprihatinan mengenai skala dan kesan penularan itu, dengan Pertubuhan Kesihatan Sedunia (WHO) menyatakan jumlah kematian dilaporkan lebih rendah daripada keadaan sebenar.Sebelum ini, ia melaporkan lima atau kurang kematian sehari, iaitu jumlah yang tidak konsisten dengan orang ramai yang berkumpul di pusat-pusat pengebumian.Bagaimanapun, sehingga kini, Pusat Kawalan dan Pencegahan Penyakit (CDC) China serta Suruhanjaya Kesihatan Nasional tidak memberikan sebarang tindak balas berhubung perkara itu.Puluhan negara termasuk Amerika Syarikat (AS), Australia dan beberapa anggota Kesatuan Eropah (EU), awal tahun ini mengenakan syarat ujian negatif sebelum pelepasan pelawat dari China.Antara negara itu, Korea Selatan dan Jepun juga mengehadkan jumlah khidmat penerbangan dan mewajibkan pelawat ke negara itu menjalani ujian COVID-19.Pelawat yang diuji positif akan diarahkan menjalani kuarantin.

(Pekerja di kilang SMC Corporation, semasa lawatan media yang dianjurkan, di Beijing, China 10 Januari 2023/REUTERS)

Korea Selatan menetapkan kos menjalani kuarantin atas tanggungan pengembara sendiri.Sebagai tindak balas, kedutaan China di Seoul dan Tokyo semalam mengatakan, pihaknya menangguhkan pengeluaran visa jangka pendek untuk pelancong ke China, dengan Kementerian Luar negara itu menyelar keperluan ujian sebagai 'diskriminatif'.China memerlukan keputusan ujian negatif daripada pelawat dari semua negara.Akhbar tabloid nasionalis milik China, Global Times mempertahankan tindakan balas Beijing sebagai 'tindak balas langsung dan munasabah untuk melindungi kepentingan sahnya sendiri, terutama selepas beberapa negara terus menggembar-gemburkan situasi wabak COVID-19 di China dengan meletakkan sekatan perjalanan untuk manipulasi politik'.Sementara itu, Menteri Luar Korea Selatan, Park Jin, menjelaskan keputusan Seoul adalah berdasarkan bukti saintifik dan tindakan balas China 'amat dikesali'.Jepun membuat bantahan kepada China atas tindakannya.Media sosial China menyuarakan kemarahan, terutama menyasarkan Korea Selatan, yang menyatakan bahawa langkah sempadannya adalah yang paling ketat antara negara yang mengumumkan peraturan baharu.Satu rakaman video menunjukkan lorong khas dikawal tentera berpakaian seragam untuk memeriksa ketibaan dari China di lapangan terbang, dengan pengembara diberi tali kuning dengan kod QR untuk memproses keputusan ujian.Dalam pada itu, Perbelanjaan tahunan oleh pelancong China di luar negara mencecah AS$250 bilion (RM1.09 trilion) sebelum pandemik COVID-19, dengan Korea Selatan dan Jepun antara destinasi membeli-belah paling utama.Langkah penutupan berulang kali di China sepanjang tahun lalu menjejaskan ekonomi kedua terbesar di dunia itu.Semalam, Bank Dunia melaporkan pertumbuhan China pada 2022 merosot kepada 2.7 peratus, kadar kedua paling perlahan sejak pertengahan 1970-an selepas 2020.Ia meramalkan kembali pulih kepada 4.3 peratus tahun ini, tetapi itu adalah 0.9 mata peratusan di bawah ramalan Jun kerana kesan teruk gangguan COVID-19 dan permintaan luar yang lemah.Ramai rakyat China kehilangan pendapatan semasa penutupan tahun lalu, tetapi kini mengeluarkan sejumlah besar wang dalam apa digambarkan media tempatan sebagai pasaran bawah tanah yang baru muncul untuk ubat COVID-19 di tengah-tengah kekurangan antivirus yang teruk di negara itu.China berusaha meningkatkan bekalan ubat baharu untuk melawan COVID-19, termasuk Paxlovid Pfizer dan molnupiravir ubat oral Merck.Merck mempunyai perjanjian untuk Sinopharm China bagi mengimport dan mengedarkan ubat terbabit.Firma China itu berkata, ubat-ubatan itu sedia dijual sebelum Tahun Baru Cina, kata media tempatan.Walaupun pakar kesihatan antarabangsa sebelum ini meramalkan sekurang-kurangnya satu juta kematian berkaitan COVID-19 tahun ini, China melaporkan lebih 5,000 jangkitan sejak virus itu mula dikesan, sebahagian kecil daripada apa yang dilaporkan oleh negara yang berpenduduk kurang ketika mereka mula membuka semula negaranya.China berkata, negaranya telus dengan datanya.Menurut media kerajaan, gelombang COVID-19 sudah melepasi kemuncaknya di wilayah Henan, Jiangsu, Zhejiang, Guangdong, Sichuan dan Hainan, serta di bandar besar Beijing dan Chongqing - yang mempunyai lebih 500 juta orang apabila digabungkan. - REUTERS


Kes pertama jangkitan selsema burung kepada manusia dikesan di Ecuador

QUITO, 11 Januari- Ecuador melaporkan kes pertama penularan selesema burung daripada haiwan kepada manusia, membabitkan seorang kanak-kanak perempuan berusia 9 tahun, Menurur Kementerian Kesihatan negara itu semalam, kes jangkitan manusia berkenaan jarang berlaku, malah tidak pernah direkodkan."Ia terjadi selepas sebulan negara itu mengisytiharkan darurat kecemasan kesihatan haiwan,' menurut kementerian itu.Pusat Kawalan dan Pencegahan Penyakit (CDC) Amerika Syarikat (AS) menyatakan, penyakit manusia akibat jangkitan selesema burung tidak mempunyai simptom dari penyakit ringan kepada penyakit boleh mengakibatkan kematian.Malah, penyebarannya juga sangat jarang berlaku antara manusia dan jangkitan daripada haiwan kepada manusia belum pernah direkodkan setakat ini.Di seluruh AS, selesema burung sudah menyebabkan penghapusan puluhan juta burung dan kes pertama menjangkiti manusia adalah pada April lalu.Susulan itu, banyak burung disembelih bagi menghentikan penyakit daripada merebak.Kementerian Kesihatan Ecuador berkata manusia dan haiwan di kawasan di mana kanak-kanak itu dijangkiti di wilayah tengah Bolivar sedang dipantau rapi.Setakat ini juga tiada laporan mengenai keadaan gadis itu."Adalah diandaikan bahawa jangkitan itu berlaku melalui hubungan langsung dengan burung yang membawa virus berkenaan.

(Lebih daripada 50 juta burung telah disembelih pada tahun lalu di Eropah akibat wabak selesema burung/AFP)

"Setakat ini tiada kes lain jangkitan kepada manusia dilaporkan," kata kementerian itu lagi.Ecuador mengisytiharkan kecemasan kesihatan haiwan pada akhir November lalu dan amaran epidemiologi pada Disember selepas wabak itu dikesan di wilayah Cotopaxi dan Bolivar, di mana beribu-ribu burung disembelih untuk membendung penyakit itu.Kerajaan turut memberi jaminan bahawa pengambilan telur dan daging ayam tidak menyebabkan risiko kepada kesihatan manusia tetapi mengesyorkan mengukuhkan langkah 'biosekuriti' dan mendapatkan bantuan perubatan sekiranya berlaku gejala yang berkaitan dengan influenza. - REUTERS


China pertahan gantung visa Korea Selatan dan Jepun

BEIJING, 11 Januari- Media negara China pertahankan tindakan menggantung visa terhadap Korea Selatan dan Jepun hari ini, berhubung perjalanan COVID-19 sebagai "munasabah".China membuka semula sempadannya pada Ahad selepas tiga tahun berkurung akibat COVID-19, namun dibuka pada awal Disember.Dengan penularan virus tanpa kawalan dalam kalangan 1.4 bilion penduduk China, beberapa kerajaan dunia menimbulkan kebimbangan mengenai skala dan kesan wabak itu, dengan Pertubuhan Kesihatan Sedunia (WHO) berkata kematian di negara itu kurang dilaporkan.Pihak berkuasa kesihatan China hanya melaporkan sekurang-kurangnya lima kematian dalam tempoh sehari sepanjang bulan lalu. Lebih 10 negara, termasuk Amerika Syarikat, Australia dan beberapa ahli Kesatuan Eropah, mengenakan syarat bagi kemasukan pelawat dari China.Antaranya, Korea Selatan dan Jepun juga mengehadkan penerbangan serta memerlukan ujian COVID-19 semasa ketibaan, dengan penumpang yang didapati positif akan dihantar ke pusat kuarantin.Kedutaan China di Seoul dan Tokyo berkata pada Selasa mereka telah menangguhkan pengeluaran visa jangka pendek untuk pelancong ke China.China memerlukan keputusan ujian negatif daripada semua pelawat yang ingin ke negara itu.Tabloid China Global Times mempertahankan tindakan Beijing sebagai "tindakan munasabah bagi melindungi kepentingannya, terutama selepas beberapa negara memerlukan ujian negatif bagi semua pelawat dari China."Menteri Luar Korea Selatan Park Jin berkata keputusan negara itu berdasarkan bukti saintifik. Jepun turut membuat bantahan kerana China menggantung pengeluaran visa kepada negara itu.-REUTERS

(Pekerja kilang SMC Corporation di Beijing, China/REUTERS)


Pameran kereta India tampil kenderaan elektrik

NEW DELHI, 11 Januari- Kereta elektrik, skuter dan trak dijangka menjadi tumpuan utama pada pameran kereta dwitahunan India yang bermula hari ini di New Delhi selepas penangguhan selama setahun kerana wabak COVID-19 .Firma dari Hyundai Motor kepada SAIC Motor, BYD dan Tata Motors bersedia untuk memberi tumpuan kepada kereta elektrik. Sementara itu, unit Suzuki Motor Corp India, Maruti Suzuki dan Toyota Motor dijangka mempamerkan teknologi lain; kenderaan sel bahan api hibrid dan hidrogen.India juga berusaha dalam penghasilan kenderaan mesra alam bagi mengurangkan pelepasan asap dan pencemaran udara di bandar-bandar utama. India menawarkan insentif berjuta-juta dolar kepada syarikat permotoran bagi membina kenderaan elektrik (EV).Menurut ramalan S&P Global Mobility, India bakal menjadi pasaran ketiga terbesar di dunia untuk kenderaan ringan termasuk kereta penumpang. Jualan seluruh industri itu dianggarakan meningkat kepada 23% atau 4.4 juta kenderaan di India pada 2022.Model kereta jenis elektrik kurang daripada 1% daripada jumlah jualan kereta di negara itu namun penguasaan pasaran masih jauh daripada sasaran kerajaan iaitu sebanyak 30% menjelang 2030.Di India, kenderaan dua roda elektrik telah menerajui carta jualan EV, menyumbang 62% daripada EV yang dijual dalam sembilan bulan pertama tahun fiskal semasa, menurut data industri. Penganalisis menganggarkan, penjualan skuter elektrik mencatatkan lebih 5% pada tahun fiskal semasa.- AFP

(Toshihiro Suzuki dan Hisashi Takeuchi diperkenalkan di Auto Expo 2023/AFP)


Jepun bantah penangguhan visa oleh China

TOKYO, 11 Januari- Tokyo mengkritik tindakan China untuk menangguhkan pengeluaran visa kepada warga Jepun hari ini.Bagaimanapun tindakan itu dibantah dan menuntut Beijing membatalkan keputusan tersebut.China pada Selasa berkata, "pengeluaran visa untuk warga Jepun dan Korea Selatan akan ditangguhkan berikutan langkah keselamatan COVID-19 yang dikenakan oleh Tokyo dan Seoul."Tindakan itu "amat dikesali", kata jurucakap tertinggi kerajaan Jepun, Hirokazu Matsuno.Beliau menegaskan bahawa langkah tersebut diuji sebelum perjalanan dan semasa mendarat namun tidak menghalang pelancong China daripada memasuki negara itu.“Kami membantah tindakan China melalui saluran diplomatik dan menuntut tindakan itu ditarik balik,” katanya."Jepun akan mengambil langkah sewajarnya bagi memantau situasi jangkitan COVID-19 di China," kata Matsuno.- AFP

(Orang ramai deretan kedai menuju ke stesen Shinjuku/AFP)